text:
Tindlela To Pfuna Lava Nga Le Ntirhweni Wa Nkarhi Hinkwawo
“Minkarhi hinkwayo hi tsundzuka ntirho wa n’wina wo tshembeka ni ku tikarhata ka n’wina ka rirhandzu.”—1 TES. 1:3.
1. Pawulo u titwe njhani hi vanhu lava tirhelaka Yehovha hi ku hiseka?
MUAPOSTOLA PAWULO a nga va rivalanga lava a va tirha hi matimba leswaku va chumayela mahungu lamanene. U tsale a ku: “Minkarhi hinkwayo hi tsundzuka ntirho wa n’wina wo tshembeka ni ku tikarhata ka n’wina ka rirhandzu ni ku tiyisela ka n’wina hikwalaho ka ntshembo lowu mi nga na wona eHosini ya hina Yesu Kreste emahlweni ka Xikwembu tlhelo Tata wa hina.” (1 Tes. 1:3) Yehovha na yena a nga yi rivali mintirho ya rirhandzu ya vanhu hinkwavo lava n’wi tirhelaka hi ku tshembeka, ku nga khathariseki leswaku swiyimo swa vona swi va pfumelela ku endla swo tala kumbe leswitsongo.—Hev. 6:10.
2. Hi ta tlhuvutsa yini exihlokweni lexi?
2 Vo tala va vatirhi-kulorhi—va le nkarhini lowu hundzeke ni va le nkarhini wa sweswi—va titsone swo tala leswaku va ta kota ku tirhela Yehovha nkarhi hinkwawo. A hi kambisiseni ndlela leyi van’wana va n’wi tirheleke ha yona eminkarhini ya vaapostola. Hi ta tlhela hi kambisisa mintirho yin’wana ya nkarhi hinkwawo ya le nkarhini wa hina kutani hi vona ndlela leyi hi nga va pfunaka ha yona vanhu volavo lava rhandzekaka lava tinyikeleke hi ku tirhandzela leswaku va tirha hi tindlela to hlawuleka.
VAKRESTE VA LE MINKARHINI YA VAAPOSTOLA
3, 4. (a) Van’wana va n’wi tirhele njhani Yehovha eminkarhini ya vaapostola? (b) A va tihanyisa njhani?
3 Endzhakunyana ka loko Yesu a khuvuriwile, u sungule ku endla ntirho wo chumayela hi Mfumo lowu a wu ta endliwa emisaveni hinkwayo. (Luka 3:21-23; 4:14, 15, 43) Endzhaku ka ku fa ka yena, vaapostola va yena va rhangerile entirhweni lowu wo chumayela lowu a wu ya wu kula. (Mint. 5:42; 6:7) Vakreste van’wana vo tanihi Filipi, va ve vavuri va evhangeli ni varhumiwa ePalestina. (Mint. 8:5, 40; 21:8) Pawulo ni van’wana va chumayele mahungu lamanene ematikweni yo tala. (Mint. 13:2-4; 14:26; 2 Kor. 1:19) Van’wana, vo tanihi Silvhano (Silasi), Marka na Luka, a va ri vamatsalana kumbe vatsari va tibuku tin’wana ta le Bibeleni. (1 Pet. 5:12) Vamakwerhu va xisati lava nga Vakreste va tirhe swin’we ni vamakwerhu lava va xinuna vo tshembeka. (Mint. 18:26; Rhom. 16:1, 2) Swilo swo tsakisa leswi humeleleke vanhu lava swi endla leswaku swi tsakisa ku hlaya Matsalwa ya Vukreste ya Xigriki, naswona swi kombisa leswaku Yehovha a nga ma rivali malandza ya yena naswona wa ma khathalela.
4 Vatirhi va nkarhi hinkwawo va le minkarhini ya vaapostola a va tihanyisa njhani? Minkarhi yin’wana a va kombisiwa malwandla va tlhela va pfuniwa hi tindlela tin’wana hi Vakreste-kulobye, kambe a va nga va sindzisi vamakwavo leswaku va va pfuna. (1 Kor. 9:11-15) Vanhu van’wana ku katsa ni mavandlha a va va pfuna hi ku tirhandzela. (Hlaya Mintirho 16:14, 15; Vafilipiya 4:15-18.) Pawulo ni vatirhi-kulobye a va tlhela va endla swintirhwana swo karhi leswaku va kota ku tihanyisa.
VATIRHI VA NKARHI HINKWAWO VA MANGUVA LAWA
5. Mpatswa wun’wana lowu tekaneke wu vule yini malunghana ni ku va ka wona eka ntirho wa nkarhi hinkwawo?
5 Ninamuntlha, vo tala va tirha hi matimba emintirhweni yo hambana-hambana ya nkarhi hinkwawo. (Vona bokisi leri nge “ Mintirho Yo Hambana-hambana Ya Nkarhi Hinkwawo.”) Va titwa njhani hi ntirho wolowo lowu va tihlawuleleke wona? Xolexo i xivutiso lexi u nga va vutisaka xona, naswona u nga ha tikuma u khutazekile loko wo va vutisa. Anakanya hi xikombiso lexi: Makwerhu un’wana wa xinuna loyi a veke phayona ra nkarhi hinkwawo, phayona ro hlawuleka, murhumiwa ni xirho xa ndyangu wa Bethele etikweni rin’wana u ri: “Ndzi hlawule ntirho lowunene ngopfu hi leswi ndzi ngheneleke ntirho wa nkarhi hinkwawo. Loko ndzi ri ni malembe ya 18 a swi ndzi tikela ku hlawula loko ndzi fanele ndzi ya eyunivhesiti, ndzi ya tirha ntirho wa ku tihanyisa kumbe ndzi phayona. Swikombiso swa vanhu vo tala swi ndzi endle ndzi swi vona leswaku Yehovha a nga swi rivali leswi u titsonaka swona leswaku u n’wi tirhela nkarhi hinkwawo. Ndzi kote ku tirhisa vuswikoti byihi na byihi lebyi Yehovha a ndzi nyikeke byona hi tindlela leti a ndzi nga ta kota ku byi tirhisa loko a ndzi hlawule ntirho wa ku tihanyisa.” Nsati wa yena u ri: “Xiavelo xin’wana ni xin’wana lexi hi xi kumeke xi ndzi pfunile leswaku ndzi kula. Hi swi xiye ko tala leswaku Yehovha wa hi sirhelela a tlhela a hi kongomisa ni hi tindlela leti a swi ta va swi nga endlekanga sweswo, loko a hi nga endlanga ku cinca koloko lokukulu. Siku ni siku ndzi nkhensa Yehovha hileswi ndzi nga le ntirhweni wa nkarhi hinkwawo.” Xana na wena u nga tsakela ku titwa hi ndlela yoleyo hi vutomi bya wena?
6. Yehovha u titwa njhani hi ntirho lowu hi n’wi endlelaka wona?
6 Van’wana swiyimo swa vona a swi va pfumeleli leswaku va nghenela ntirho wa nkarhi hinkwawo sweswi. Ha tiyiseka leswaku Yehovha u wu teka wu ri wa nkoka ntirho wa vona lowu va wu endlaka hi moya-xiviri hinkwawo. Anakanya hi vanhu lava Pawulo a boxeke mavito ya vona eka Filemoni 1-3, ku katsa ni vanhu hinkwavo lava a va hlanganyela evandlheni ra le Kolosa. (Yi hlaye.) Pawulo a a va teka va ri va nkoka, na Yehovha a a va teka va ri va nkoka. Tata wa hina wa le tilweni na yena u teka ntirho wa wena wu ri wa nkoka. Kambe, u nga va seketela njhani lava nga le ntirhweni wa nkarhi hinkwawo sweswi?
TINDLELA LETI HI NGA PFUNAKA MAPHAYONA HA TONA
7, 8. Ntirho wa vuphayona wu katsa yini, naswona van’wana evandlheni va nga ma pfuna njhani maphayona?
7 Maphayona lama hisekaka ma ma khutaza swinene mavandlha, ku fana ni vachumayeri va le minkarhini ya vaapostola. Yo tala ma heta tiawara ta 70 n’hweti na n’hweti ma ri karhi ma chumayela. U nga ma pfuna njhani?
8 Phayona rin’wana ra xisati leri vuriwaka Shari ri te: “Maphayona ma tikomba ma tiyile hileswi ma yaka ensin’wini siku ni siku. Kambe, ma swi lava ku khutaziwa.” (Rhom. 1:11, 12) Makwerhu un’wana wa xisati loyi a koteke ku phayona malembe yo hlayanyana u vule leswaku maphayona ya le vandlheni ra vona ma tirha hi matimba ku ringana nkarhi wo leha. U tlhele a vula leswaku loko van’wana va ma rhamba eswakudyeni, va ma nyika malinyana ya xo famba ha xona kumbe ya swin’wana, ma swi tlangela swinene naswona sweswo swa ma kombisa leswaku van’wana va khathala hakunene hi wona.
9, 10. Van’wana va endle yini leswaku va pfuna maphayona emavandlheni ya vona?
9 Xana u nga tsakela ku pfuna maphayona ensin’wini? Phayona leri vuriwaka Bobbi ri te: “Hi lava ku seketeriwa swinene exikarhi ka vhiki.” Phayona rin’wana ra le vandlheni rolero ri te: “Swi tika swinene ku kuma vanhu vo tirha na vona ensin’wini ninhlikanhi.” Makwerhu un’wana wa xisati loyi sweswi a tirhaka eBethele ya le Brooklyn u vula leswi landzelaka malunghana ni ntirho wa yena wa vuphayona, u ri: “Makwerhu un’wana wa xisati loyi a a ri ni movha u te, ‘Loko u nga ri na munhu wo tirha na yena nsimu, ndzi tivise, ndzi ta famba na wena.’ U ndzi pfunile leswaku ndzi ya emahlweni ndzi phayona.” Shari yena u ri: “Loko maphayona lama nga nghenelangiki vukati ma vuyile ensin’wini ma va ma ri woxe. Minkarhi yin’wana mi nga ha rhamba vamakwerhu va xinuna kumbe va xisati lava nga nghenelangiki vukati leswaku va ta va na n’wina eka vugandzeri bya n’wina bya ndyangu. Loko mi va rhamba ni loko mi endla mintirho yin’wana swi ta va pfuna leswaku va tshama va tiyile.”
10 Makwerhu un’wana wa xisati loyi a nga ni malembe ya kwalomu ka 50 a ri entirhweni wa nkarhi hinkwawo, loko a anakanya hi nkarhi lowu a a phayona ni vamakwerhu van’wana va xisati lava nga nghenelangiki vukati u ri: “Vakulu va le vandlheni a va endzela maphayona endzhaku ka tin’hweti ti nga ri tingani. A va hi vutisa hi rihanyo ra hina ni ntirho wa hina wo tihanyisa va tlhela va lava ku tiva loko ku ri ni leswi swi hi karhataka. A va khathala hi hina hakunene. A va hi endzela laha hi tshamaka kona leswaku va ta vona loko hi lava mpfuno wo karhi.” Leswi swi nga ha ku tsundzuxa ndlela leyi Pawulo a wu tlangeleke ha yona mpfuno lowu a wu kumeke eka wanuna un’wana loyi a a ri ni ndyangu le Efesa.—2 Tim. 1:18.
11. Swi katsa yini ku va phayona ro hlawuleka?
11 Emavandlheni man’wana ku ni maphayona yo hlawuleka. Vo tala va vamakwerhu lava va xinuna ni va xisati va tirha tiawara ta 130 ensin’wini n’hweti ni n’hweti. Leswi va hetaka nkarhi wo tala va ri ensin’wini va tlhela va pfuneta ni hi tindlela tin’wana, va sala ni nkarhi wutsongo wo tirha ntirho wo tihanyisa kumbe va nga vi na wona. N’hweti na n’hweti rhavi ri va nyika malinyana yo karhi yo xava swilo leswi va swi pfumalaka leswaku va ta heta nkarhi wo tala va ri ensin’wini.
12. Vakulu ni van’wana va nga ma pfuna njhani maphayona yo hlawuleka?
12 Hi nga ma pfuna njhani maphayona yo hlawuleka? Nkulu un’wana loyi a tirhaka erhavini naswona a vulavurisaneke ni maphayona yo tala yo hlawuleka u ri: “Vakulu va fanele va vulavurisana na wona leswaku va ta tiva swiyimo swa wona, kutani va vona ndlela leyi va nga ma pfunaka ha yona. Timbhoni tin’wana ti anakanya leswaku maphayona yo hlawuleka a ma pfumali nchumu hi leswi ma nyikiwaka malinyana yo karhi, kambe vamakwerhu va le vandlheni va nga ma pfuna hi tindlela to tala.” Ku fana ni maphayona ya nkarhi hinkwawo, maphayona yo hlawuleka ma tsaka swinene loko vamakwerhu emavandlheni va tirha na wona ensin’wini. Xana u nga tirha na wona?
NDLELA LEYI HI NGA PFUNAKA VALANGUTERI VA MIGANGA HA YONA
13, 14. (a) I yini leswi hi faneleke hi swi tsundzuka hi valanguteri va miganga? (b) U nga endla yini leswaku u pfuna valanguteri va miganga?
13 Hakanyingi valanguteri va miganga ni vasati va vona va tekiwa tanihi vamakwerhu lava nga ni ntokoto ni ripfumelo leri tiyeke ni lava hi khutazaka. Sweswo i ntiyiso, kambe na vona va lava ku khutaziwa, va lava vanhu vo tirha na vona ensin’wini ni ku rhambiwa loko vamakwerhu va tihungasa hi ndlela leyi ringaniseriweke. Ku vuriwa yini loko va vabya ivi va yisiwa exibedlhele, kumbexana va fanele va endliwa vuhandzuri kumbe va fanele va kuma vutshunguri byo karhi? Swa va tsakisa swinene loko vamakwerhu va le vandlheni va va pfuna va tlhela va khathala hi vona. Hi nga anakanya ndlela leyi Luka “n’anga leyi rhandzekaka” tlhelo mutsari wa buku ya Mintirho, a faneleke a n’wi khathalele ha yona Pawulo swin’we ni van’wana lava a va tirha na yena.—Kol. 4:14; Mint. 20:5–21:18.
14 Valanguteri va miganga ni vasati va vona va swi lava ku kombisiwa rirhandzu ni ku khutaziwa hi vanghana lavakulu. Mulanguteri un’wana wa muganga u tsale a ku: “Swi tikomba onge vanghana va mina va swi vona loko ndzi lava ku khutaziwa. Va ndzi vutisa swivutiso hi vutlhari leswi ndzi pfunaka leswaku ndzi phofula leswi ndzi karhataka. Va ndzi pfuna swinene hi leswi va nga vayingiseri lavanene.” Valanguteri va miganga ni vasati va vona va swi tlangela swinene loko vamakwavo va swi kombisa leswaku va khathala hakunene ha vona ivi va va vanghana va ntiyiso.
NDLELA LEYI HI NGA PFUNAKA SWIRHO SWA NDYANGU WA BETHELE HA YONA
15, 16. Ha yini ntirho lowu endliwaka hi lava tirhaka eBethele ni le Tiholweni ta Tinhlengeletano wu ri wa nkoka naswona hi nga va pfuna njhani?
15 Emisaveni hinkwayo, lava tirhaka eBethele ni le Tiholweni ta Tinhlengeletano va endla ntirho wa nkoka lowu seketelaka ntirho wo chumayela hi Mfumo ematikweni lama languteriwaka hi rhavi ra vona. Loko evandlheni ra n’wina kumbe eka muganga wa n’wina mi ri ni lava tirhaka eBethele, mi nga va pfuna njhani?
16 Loko va ha ku fika eBethele, va nga ha va va tsundzuka ekaya hileswi va siyeke ndyangu ni vanghana va vona lava va rhandzaka. Va swi tlangela swinene loko van’wana eBethele ni le vandlheni ra vona lerintshwa va va vanghana va vona. (Mar. 10:29, 30) Xiyimiso xa ntirho wa vona xi endla leswaku va kota ku ya eminhlanganweni ya vandlha va tlhela va ya ensin’wini vhiki na vhiki. Hambiswiritano, minkarhi yin’wana vatirhi va le Bethele va nga ha va ni mintirho leyi engetelekeke. Loko mavandlha ma swi twisisa leswi naswona ma kombisa leswaku ma teka vatirhi va le Bethele va ri va nkoka swin’we ni ntirho lowu va wu endlaka, hinkwavo va vuyeriwa.—Hlaya 1 Vatesalonika 2:9.
NDLELA YO PFUNA VATIRHI VA NKARHI HINKWAWO LAVA NGA LE MATIKWENI MAMBE
17, 18. Hi swihi swiavelo leswi nyikiwaka vamakwerhu lava nga le ntirhweni wa nkarhi hinkwawo ematikweni mambe?
17 Lava amukelaka swiavelo swo ya tirha ematikweni man’wana va nga ha boheka ku dya swakudya leswi va nga swi tolovelangiki, ku dyondza ririmi lerintshwa ni ku tolovela ndhavuko lowuntshwa ni ndlela leyintshwa yo hanya. Hi swihi swiavelo leswi vatirhi va nkarhi hinkwawo lava nga le matikweni mambe va swi kumaka?
18 Van’wana i varhumiwa naswona va heta nkarhi wa vona wo tala va ri ensin’wini laha va dyondzisaka hi vutshila va tlhela va avela mavandlha lawa va nga eka wona leswi va dyondzisiweke swona. Rhavi ri lunghiselela varhumiwa ndhawu leyi faneleke yo tshama eka yona ri tlhela ri va nyika malinyana leyi va pfunaka ku xava leswi va swi pfumalaka. Van’wana lava nga le matikweni mambe va averiwa ku tirha erhavini kumbe ku pfuneta eku akiweni ka miako ya rhavi, tihofisi to hundzuluxelela eka tona, Tiholo ta Tinhlengeletano kumbe Tiholo ta Mfumo. Va lunghiseleriwa swakudya, ndhawu leyi faneleke yo tshama eka yona va endleriwa ni swilo swin’wana. Va ya eminhlanganweni nkarhi na nkarhi va tlhela va ya ensin’wini ku fana ni swirho swa ndyangu wa Bethele, hikwalaho vamakwerhu va vuyeriwa hi tindlela to tala.
19. U nga va pfuna njhani vatirhi va nkarhi hinkwawo lava nga le tikweni ra ka n’wina?
19 U nga va pfuna njhani vatirhi volavo va nkarhi hinkwawo? Tsundzuka leswaku va nga ha va va nga swi tolovelanga swakudya swa kwalaho, ngopfu-ngopfu loko va ha ku fika. Sweswo u nga ha tshama u ri karhi u swi tsundzuka loko u va rhamba leswaku va ta dya swakudya; u nga rhanga u va vutisa leswi va nga tsakelaka ku swi dya kumbe leswi va nga lavaka ku swi ringeta. Va lehisele mbilu loko va ri karhi va dyondza ririmi ra kwalaho ni mindhavuko ya kona. Swi nga ha va tekela nkarhi leswaku va twisisa hinkwaswo leswi u swi vulaka, kambe u nga va pfuna hi musa hi mavitanelo ya marito. Va lava ku dyondza.
20. Hi nga va pfuna njhani vatirhi va nkarhi hinkwawo ni vatswari va vona?
20 Vatirhi va nkarhi hinkwawo va kula naswona vatswari va vona va dyuhala. Loko vatswari va vona va ri Timbhoni, a swi kanakanisi leswaku va nga tsakela leswaku vana va vona va ya emahlweni ni swiavelo swa vona. (3 Yoh. 4) Vatirhi va nkarhi hinkwawo va ta endla leswi va nga swi kotaka loko vatswari va vona va lava ku khathaleriwa naswona va ta va endzela hilaha va nga kotaka hakona. Nilokoswiritano, vamakwerhu lava nga le vandlheni ra vatswari volavo va nga pfuna vatirhi va nkarhi hinkwawo hi ku khathalela vatswari va vona lava dyuhaleke loko va lava ku pfuniwa. A hi fanelanga hi rivala leswaku vatirhi va nkarhi hinkwawo va khomekile swinene hi ku seketela ntirho wo chumayela, lowu nga wa nkoka swinene emisaveni namuntlha. (Mat. 28:19, 20) Xana wena kumbe vandlha ra ka n’wina mi nga pfuna vatswari va vatirhi va nkarhi hinkwawo loko va lava mpfuno?
21. Lava nga le ntirhweni wa nkarhi hinkwawo va titwa njhani hi ndlela leyi van’wana va va pfunaka ha yona ni hi ndlela leyi va va khutazaka ha yona?
21 Lava nghenelaka ntirho wa nkarhi hinkwawo va wu nghenela hi leswi va lavaka ku nyika Yehovha ni ku pfuna van’wana, a va lavi ku fuwa. Va yi tlangela swinene ndlela yin’wana ni yin’wana leyi u nga va pfunaka ha yona. Makwerhu un’wana wa xisati la nga le ntirhweni wa nkarhi hinkwawo etikweni rimbe u te: “Hambi ku ri marito yo koma yo tlangela ma kombisa leswaku van’wana va anakanya ha wena ni leswaku va tsakela ntirho lowu u wu endlaka.”
22. U titwa njhani hi ntirho wa nkarhi hinkwawo?
22 Ku tirhela Yehovha entirhweni wa nkarhi hinkwawo swa vuyerisa swinene evuton’wini. Swi lava matshalatshala lamakulu, swa dyondzisa naswona swa enerisa. I ndlela leyinene yo hi endla hi lunghekela ntirho lowu tsakisaka lowu nga ta endliwa hi malandza hinkwawo yo tshembeka ya Yehovha ehansi ka Mfumo wa Xikwembu. Onge hinkwerhu ka hina ‘minkarhi hinkwayo hi nga tsundzuka ntirho wo tshembeka ni ku tikarhata ka rirhandzu’ ka lava nga le ntirhweni wa nkarhi hinkwawo.—1 Tes. 1:3.


c: text/html

text:
Rhavi Ni Rungula Ro Valanga
Ha ku rhamba hi mandla mambirhi ku ta valanga marhavi ni vugandliselo bya hina. Kuma tindhawu ni minkarhi yo valanga.
Brazil
Rodovia SP-141 - km 43
CESÁRIO LANGE-SP
18285-901
BRAZIL
+55 15-3322-9000
Ku Valanga
Hi Musumbhunuku ku ya fikela hi Ravuntlhanu
8:00 a.m. ku ya eka 10:00 a.m. na 1:00 p.m. ku ya eka 3:00 p.m.
Swi teka awara ni 40 wa timinete
Hi Ku Komisa
Hi lembe ku kandziyisiwa 36 wa timiliyoni ta Tibibele, tibuku ni tibroxara. Ku rhumeriwa minkandziyiso ya kwalomu ka tithani ta 7 000 hi tindzimi to tlula 90 hi lembe.

robotstxt: allowed

filter: keep


text:
Xana U Nga Byi Tshemba Vukhongeri Loko Swi Ta Eka Mahanyelo?
Sylvia loyi a tirhaka eka swa rihanyo u ri: “Ndzi ye ekholichini ni vanhu vo tala lava a va vula leswaku va le ka vukhongeri. Kambe a va ba xijumbana eka swikambelo naswona a va tirhisa swidzidziharisi. A va nga ri na mhaka ni vukhongeri.”
Wanuna loyi a vuriwaka Lionel u ri: “Lava ndzi tirhaka na vona va hemba hi ku vula leswaku va vabya va ri karhi va nga vabyi. Va le ka vukhongeri kambe a va swi tirhisi leswi va swi dyondzaka—ku fana ni fanichara leyi nga yo khavisa.”
Mahanyelo ya vanhu vo tala a ma kongomisiwi hi vukhongeri. Vanhu vo tala namuntlha va ni “xivumbeko xa ku tinyiketela loku nga ni vukwembu” kambe va tikomba va nga “tshembeki eka matimba ya kona.” (2 Timotiya 3:5) Varhangeri va vona va vukhongeri a va veki xikombiso lexinene, hambi ku ri vafundhisi a va wu nyiki ntlhambi wa vona ndzayo ya Matsalwa leyi lavekaka leswaku wu va ni mahanyelo lamanene. A swi hlamarisi leswi vo tala va tshembaka leswaku Xikwembu a xi khathali hi ndlela leyi va hanyaka ha yona.
XANA BIBELE YI DYONDZISA YINI?
Bibele yi kombisa leswaku Xikwembu xi ni mintlhaveko naswona mahanyelo ya hina i ya nkoka swinene eka xona. Loko Vaisrayele va khale va xandzukela Xikwembu, “a va xi twisa ku vava.” (Pisalema 78:40) Hambiswiritano, ku ni “ntsako lowukulu swinene etilweni” loko munhu a tshika hi ku helela mahanyelo yakwe yo biha. (Luka 15:7) Loko munhu a sungula ku tlangela timfanelo ta Tata wa hina la nga tilweni, rirhandzu rakwe eka Xikwembu ri ta ya ri kula, leswi n’wi susumetelaka ku rhandza leswi Xikwembu xi swi rhandzaka ni ku venga leswi xi swi vengaka.—Amosi 5:15.
XANA TIMBHONI TA YEHOVHA TI SWI ENDLISA KU YINI?
Deseret News ya le Salt Lake City, eUtah, le U.S.A yi ri: “Timbhoni ta Yehovha ti pfuna vanhu leswaku va antswisa vuxaka bya vona bya ndyangu, leswaku va pfuna vanhu van’wana ni ku va vaaka-tiko lava tshembekaka.” Phepha-hungu ri engetele ri ku: “Swirho swa tona swi landzela milawu leyi tlakukeke ya mahanyelo. Swi tshemba leswaku ku dzaha, ku nwa ku tlula mpimo, ku tirhisa swidzidziharisi, ku gembula, ku endla timhaka ta masangu munhu a nga si mila ni meno ni vusodoma i swiendlo leswi nga onhaka vuxaka bya swona ni Xikwembu.”
Xana vafundhisi va yi pfuna mintlhambi ya vona leswaku yi tirhisa milawu ya Xikwembu ya mahanyelo?
Xana ku dyondza hi Xikwembu swi ti pfuna njhani Timbhoni? Sylvia loyi a tshahiweke eku sunguleni u ri: “Vukanganyisi byi tolovelekile eka swa rihanyo. A swi ta olova leswaku ndzi va na vukanganyisi. Kambe ku twisisa ndlela leyi Yehovha * a titwaka ha yona malunghana na byona swi ndzi pfune leswaku ndzi endla leswi lulameke. Sweswi ndzi tsakile naswona ndzi ni ku rhula ka mianakanyo.” Sylvia wa tshemba leswaku ku hanya hi ku pfumelelana ni milawu ya vukhongeri byakwe swi antswise vutomi byakwe.
^ ndzim. 9 Yehovha i vito ra Xikwembu hilaha swi hlamuseriweke hakona eBibeleni.


text:
I Yini Ku Rhandza Ka Xikwembu?
Xikwembu xi lava leswaku hi hanya hi ku rhula hi tsakile hilaha ku nga heriki emisaveni leyi nga paradeyisi!
Kambe, u nga ha tivutisa u ku, ‘Xana sweswo swi nga endlekisa ku yini?’ Bibele yi vula leswaku Mfumo wa Xikwembu wu ta endla sweswo naswona i ku rhandza ka Xikwembu leswaku vanhu hinkwavo va dyondza hi ta Mfumo wolowo ni xikongomelo xa xona.—Pisalema 37:11, 29; Esaya 9:7.
Xikwembu xi lava leswaku hi vuyeriwa.
Ku fana ni tatana lonene loyi a navelelaka vana vakwe leswinene, Tata wa hina wa le tilweni u lava leswaku hi tsaka hilaha ku nga heriki. (Esaya 48:17, 18) U tshembise leswaku loyi a “endlaka ku rhandza ka Xikwembu u [ta] tshama hi masiku.”—1 Yohane 2:17.
Xikwembu xi lava leswaku hi famba etindleleni ta xona.
Bibele yi vula leswaku Muvumbi wa hina u lava ku “hi letela tindlela ta yena” leswaku hi ta “famba emintileni ya yena.” (Esaya 2:2, 3) U hlengelete ‘vanhu va vito ra yena’ leswaku va byela vanhu van’wana hi ta ku rhandza ka yena emisaveni hinkwayo.—Mintirho 15:14.
Xikwembu xi lava leswaku hi xi gandzela hi vun’we.
Vugandzeri lebyi tengeke bya Yehovha byi hlanganisa vanhu hi rirhandzu ra xiviri ematshan’weni yo va hambanisa. (Yohane 13:35) I vamani lava namuntlha va dyondzisaka vavanuna ni vavasati ndlela yo tirhela Xikwembu hi vun’we kun’wana ni kun’wana? Ha ku rhamba leswaku u tikumela nhlamulo hi ku dyondza broxara leyi.
DYONDZA SWO TALA
Leswi Endlekaka Eka Dyondzo Ya Bibele
Emisaveni hinkwayo, Timbhoni ta Yehovha ti tiviwa hi ku fambisela vanhu dyondzo ya Bibele ya mahala. Hlalela ndlela leyi yi fambisiwaka ha yona.
Ha Yini U Fanele U Dyondza Bibele?
Bibele yi le ku pfuneni ka vanhu va timiliyoni emisaveni hinkwayo leswaku va kuma tinhlamulo ta swivutiso swa nkoka evuton’wini. Xana na wena u nge tsakeli leswaku yi ku pfuna?
Hi Xihi Xikongomelo Xa Xikwembu Hi Misava?
Xana xikongomelo xa Xikwembu xa ku endla misava leyi yi va paradeyisi xi ta kala xi hetiseka? Loko swi ri tano, xi ta hetiseka rini?


text:
1Na giride nombelo yoyu, Jesu a di duga ni vapizane a gu hongola khisi kheyi nya gitsongwana gya Sedroni, avbo li nga bani a liromo lithembwe nya senge, umo a nga belago ni vapizane vaye. 2Judha, wule a nga mu ningela, a di gu wuti wulanga wule, kholu Jesu a di gu tshangana vbale ni vapizane vaye dzinyondro nya dzingi. 3Judha a di vbelegedza tsawa nya masotshwa ni dzindruna dzi nga rumedwago khu vaphasi nya vakhongolo ni Vafarisi, vari ni myenge ni matshari. 4Jesu, khu gu siti satshavbo si nga vbweta gu mu dugelela, a di va khinga, aya va wudzisa, khuye: "Mwa gu vbweta mani?" 5Avo va di mu hakha, khavo: "Jesu wa Nazareta." Jesu a di phindrula khuye: "Kheni kamwe." Judha wule a nga mu ningela, adiri navo. 6Gikhati Jesu a nga khuye: "Kheni kamwe," va di bwelela nya gihwane, va gu thega vbavbatshi. 7A di va wudzisa nya luphye, khuye: "Mwa gu vbwetani mani, gwadi?" Va di mu hakha, khavo: "Jesu wa Nazareta." 8Jesu a di khuye: "Nyi mi embedeni gukheni kheni. A gu bani ari eni mu nyi vbwetago, digani ava va hongole." 9Esi si giregide gasi gutadzisega magana a nga ganela, khuye:"Vale u nyi ningidego kha nya dzimedza ni moyo." 10Khavbo avbo, Simoni Pedro, a nga bani ari ni litshari, a di pila khilo ndzeve ya nyamudye ya Malko, githumi gya khongolo nya vaphasi nya mhamba. 11Aholu, Jesu a di embela Pedro, khuye: "Vega litshari wulangani gwaye. Wa gu vbweta khuwe nyi si seli gikombe nya gutshaniseke nyi nga ningwago khu Babe wangu gani?" 12Khavbo avbo, masotshwa ni vathangeli vawe, gumogo ni dzindruna nya Vajudha, va di mola Jesu, va mu hunga. 13Guhegula va di mu yisa ga Anasi, kholu a nga bani ari sade wa Khayifasi, khongolo nya vaphasi nya mbamba mwagani momo. 14Khu Khayifasi a nga ningago Vajudha wusingalagadzi nya gu khuye:"Tshukwana gufa muthu moyo afela vathu vatshavbo." 15Gikhati gyogyo, Simoni Pedro ni moyo nya vapizane va di landrisela Jesu. Mupizane yoyo a digu tivana ni khongolo nya vaphasi nya mhamba, khu kharato a di bela ni Jesu nyumbani ga khongolo nya vaphasi, umo nya gulamuledwe mahungu, 16a gu tshiya Pedro vbavbandze, vbamwanyatunu. Na dugide mupizane yoyu, a di lomba ga nyamayi a nga bani a gu ghada vbamwanya gu bela ni Pedro. 17Khavbo avbo, nyamayi wule a di wudzisa Pedro, khuye: "Khandruwe nuwe mupizane wa mwama wule gani?" Uye a di hakha, khuye: "Khandreni." 18Vbale, si di romo sithumi ni dzindruna, va nga bani va khuthide nilo va wora, kholu gu di gu dzidzila. Uye nuye Pedro a di romo vbale a wora nilo. 19Khu vbale, khongolo nya vaphasi nya mhamba a di wudzisa ga Jesu khu mahungu nya vapizane vaye ni gihevbudzo gyaye. 20Jesu a di mu hakha, khuye: "Nyi ganede tigoni nyamba siha gilo; nyi hevbudzide gikhati gyatshavbo ndrani nya Nyumba nya nombelo ni Nyumbani ya Nungungulu, umo va tshanganelago umo Vajudha vatshavbo, gimwalo nyi nga ganelago khu gisihaledza. 21Khu ginani u nyi wudzisago? Wudzisa avo va ngapwa iso nyi nga va hevbudzago; va ngu siti gwadi iso nyi va embedego." 22Na ganede esi, moyo nya ndruna a nga bani aromo vbale, a di mu veta khu pama, khuye: "Khidzo kharati u hakhago khidzo khongolo nya vaphasi nya mhamba, gani?" 23Jesu a di mu hakha, khuye: "Nya gu bani nyi hosiside, nyi yeyedze gihoso gyakone; aholu, nya gu bani nyi ganede gwadi, khu ginani u nyi vetago?" 24Khu vbale, Anasi a di mu rumela, na hungidwe, ga Khayifasi, khongolo nya vaphasi nya mhamba. 25Gikhati gyogyo, Simoni Pedro, a di khade vbagikhotunu a gu wora nilo va mu wudzisa, khavo: "Khandruwe nuwe moyo nya vapizane vaye, gani?" A di danga khuye: "Khandreni." 26Moyo nya sithumi sa khongolo nya vaphasi nya mhamba nya nongo wa wule a nga pidwa ndzeve khu Pedro, a di khuye: "Ina khandruwe nyi nga gu wona naye thembweni nya senge gani?" 27Pedro a di danga nya luphye. Gikhati gyogyo wu di emba khonge. 28Khavbo avbo, va di dzega Jesu khu ndrangani ga Khayifasi va gu hongola naye ga mufumeli. Gu di ngari dzimindru dzikhongolo. Avo kha va nga bela nyumbani nya gulamuledwe mahungu, gasi va si dzi loledzisi, vafela guhodza Phasika. 29Khu kharato, Pilato a di duga vbavbandze, a gu wudzisa khuye: "Ketso muni mu gu nayo ni muthu yoyu?" 30Va di mu hakha, khavo: "Nari pwani khandri gighogi na ha sa mu resa avbo gwago." 31Pilato a di va phindrula, khuye: "Mu dzegeni, mu mu lamula kha nga idzo wu lombago khidzo nayo wanu." Vajudha va di khayo: "Ethu hi mwalo fanelo nya gusonge muthu." 32Esi si giregide, gasi gutadzisega magana a nga ganelago Jesu, na guthula mafelo yaye. 33Pilato a di bela nya luphye nyumbani, a gu rana Jesu, a mu wudzisa, khuye: "Ina kamwe uwe u Mufumeli wa Vajudha gani?" 34Jesu a di mu hakha, khuye: "Isoso u ganelago wa gu si khugela mwendro womo a nga gu embelago?" 35Pilato a di hakha, khuye: "Gasi eni nyi Mujudha? Va na gyanu ni vakhongolo nya vaphasi nya mhamba khavo va gu ningedego mandzani gwangu. Gasi ginani u ghohidego?" 36Jesu a di khuye: "Mufumu wangu khandri wa tigoni momu. Nari pwani mufumu wangu khwa tigoni momu, sithumi sangu na si dwanide, gasi nyisi ningedwi ga Vajudha; aholu, mufumu wangu khandri wa omu." 37Pilato a di khuye: "Gasi kamwe u Mufumeli?" Jesu, khuye: "Nya nga ulo u ganelago! Eni nyi Mufumeli! Nyi velegedwe isoso; khiso nyi si tedego mafuni, gasi guta ninga wufakazi nya lisine. Uye a gu wa lisine a ngupwa lito langu." 38Pilato a di mu wudzisa, khuye: "Ginani lisine?" Na ganede esi, a di duga gambe vbavbandze, aya embela Vajudha, khuye: "Kha nyi mani nandru gwaye. 39Mu na ni giolovedzo nya gukhenu nyi tshule muthu khu Phasika. Mu ngu dzinani nyi tshule Mufumeli wa Vajudha, gani?" 40Khavbo avbo, va di hakha, na va gulumela, khavo: "Uyoyo ne, tshula Bharabhasi." Aholu Bharabhasi yoyu adiri gighevenga.
Copyright
Learn More


text:
Tindlela To Kuma Ntsako eNdyangwini
Loko N’wana Wa Wena Wa Kondlo-a-ndzi-dyi A Kanakana Vukhongeri Bya Wena
Loko vantshwa vo tala va kula, va hlawula vukhongeri lebyi vatswari va vona va nga eka byona. (2 Timotiya 3:14) Hambiswiritano, van’wana a va endli tano. Xana u nga endla yini loko n’wana wa wena loyi a ha kulaka a sungula ku kanakana vukhongeri bya wena? Xihloko lexi xi ta vulavula hi ndlela leyi Timbhoni ta Yehovha ti langutanaka ha yona ni xiphiqo xo tano.
“A ndza ha swi lavi ku va eka vukhongeri lebyi vatswari va mina va nga eka byona. Ndzi twa onge ndzi ngo lahla thawula.”—Cora, 18. *
WA KHORWISEKA leswaku vukhongeri bya wena byi dyondzisa ntiyiso malunghana ni Xikwembu. Wa tshemba leswaku Bibele yi pfuna leswaku vanhu va va ni mahanyelo lamanene. Kutani, swi tolovelekile ku dyondzisa n’wana wa wena leswi u pfumelaka eka swona. (Deteronoma 6:6, 7) Kambe, ku vuriwa yini loko n’wana wa wena a kula kutani a nga ha swi tsakeli swilo swa moya? * Ku vuriwa yini loko a sungula ku kanakana vukhongeri lebyinene lebyi a a vonaka a byi amukela loko a ha ri ntsongo?—Vagalatiya 5:7.
Loko leswi swi endleka, u nga gimeti hi ku vula leswaku u tsandzekile tanihi mutswari la nga Mukreste. Timhaka tin’wana ti nga ha katseka hilaha hi nga ta swi vona hakona. Hambiswiritano, tiva leswi: Ndlela leyi u yi tamelaka ha yona mhaka ya n’wana wa wena wa kondlo-a-ndzi-dyi ya ku kanakana vukhongeri bya wena yi nga ha swi kombisa kahle loko a ta hlawula ku tshinela ekusuhi ni vukhongeri bya wena kumbe a fambela ekule na byona. Loko u sungula nyimpi ni n’wana wa wena wa kondlo-a-ndzi-dyi hi mhaka leyi, u le ka nyimpi leyi tikaka—nyimpi leyi u nga ekusuhi ni ku tsandzeka ku yi hlula.—Vakolosa 3:21.
I swa nkoka swinene ku yingisa ndzayo ya muapostola Pawulo. U tsale a ku: “Hlonga ra Hosi a ri fanelanga ri lwa, kambe ri fanele ri olova eka hinkwavo, ri fanelekela ku dyondzisa, ri tikhoma eka leswo biha.” (2 Timotiya 2:24) Xana u nga swi kombisa njhani leswaku u “fanelekela ku dyondzisa” loko n’wana wa wena wa kondlo-a-ndzi-dyi a kanakana vukhongeri bya wena?
Vana La Twisisaka
Xo sungula, ringeta ku twisisa leswaku i yini leswi nga ha vaka swi hoxa xandla eka langutelo ra n’wana wa wena wa kondlo-a-ndzi-dyi. Hi xikombiso:
Xana u titwa a ri ni xivundza naswona a nga na vanghana evandlheni ra Vukreste? “Leswi a ndzi lava vanghana ndzi endle xinghana ni vadyondzi-kulorhi vo hlayanyana naswona sweswo swi endle leswaku ndzi nga ha tshineli eka Xikwembu ku ringana nkarhi wo leha. Hikwalaho ka vanghana vo biha a ndza ha swi tsakelanga swilo swin’wana ni swin’wana leswi fambisanaka ni vugandzeri bya mina naswona sweswi ndza tisola swinene.”—Lenore, 19.
Xana a nga titshembi, leswi endlaka leswaku swi n’wi tikela ku vulavula hi vukhongeri byakwe? “Loko ndzi ri exikolweni, a ndzi chava ku vulavula ni vadyondzi-kulorhi hi vukhongeri bya mina. A ndzi chava leswaku va ta ndzi teka tanihi jaha leri tinyiketeleke swinene evukhongerini. Vana hinkwavo lava a va tihambanisa ni vanhu van’wana a va nga tsakeriwi naswona a ndzi nga swi lavi leswaku sweswo swi endleka eka mina.”—Ramón, 23.
Xana u titwa byi n’wi tikela vutihlamuleri byo hanya hi milawu ya Vukreste? “Ndzi vona onge xitshembiso xa Bibele xa vutomi lebyi nga heriki xi le kule swinene na mina naswona a ndzi si teka hambi ku ri goza ni rin’we leswaku ndzi va ekusuhi na xona. Ndzi hela matimba lerova ndzi vona swi antswa ku va ndzi phula byi hola.”—Renee, 16.
Vulavula Ni N’wana Wa Wena U Kumisisa Ndlela Leyi A Titwaka Ha Yona Nileswaku Ha Yini A Titwa Hi Ndlela Yoleyo
Xana hi yihi ndlela leyi n’wana wa wena wa kondlo-a-ndzi-dyi a titwaka ha yona? Ndlela leyinene yo kumisisa mhaka yoleyo i ku va u n’wi vutisa! Kambe, vana ni vuxiyaxiya leswaku u nga pfumeleli bulo ra n’wina ri hundzuka mholovo. Ematshan’weni ya sweswo, landzela ndzayo leyi nga eka Yakobo 1:19, leyi nge: “Hatlisa emhakeni yo twa, [u] nonoka emhakeni yo vulavula, [u] nonoka emhakeni ya vukarhi.” N’wi lehiseli mbilu. Vana ni “mbilu yo leha leyi heleleke ni vutshila byo dyondzisa,” hilaha a wu ta endla hakona eka munhu la nga riki xirho xa ndyangu.—2 Timotiya 4:2.
Hi xikombiso, loko n’wana wa wena wa kondlo-a-ndzi-dyi a nga swi lavi ku ya eminhlanganweni ya Vukreste, ringeta ku kumisisa loko ku ri ni leswi n’wi karhataka. Kambe swi endli u ri karhi u lehisa mbilu. Eka n’wangulano lowu landzelaka, mutswari a nga swi kotanga ku fikelela mbilu ya n’wana wakwe wa kondlo-a-ndzi-dyi.
N’wana: A ndza ha swi lavi ku ya eminhlanganweni.
Tatana: [a hlundzukile] U vula yini loko u ku a wa ha swi lavi ku ya eminhlanganweni?
N’wana: Ya ndzi phirha!
Tatana: Xana yoleyo i ndlela leyi u titwaka ha yona hi Xikwembu? Xana u twa xi ku phirha? Kutani, sweswo swi bihile! Loko wa ha tshama laha kaya ra hina, u ta famba na hina—ku nga khathariseki leswaku wa swi lava kumbe a wu swi lavi!
Xikwembu xi lava leswaku vatswari va dyondzisa vana va vona ha xona ni leswaku vana va yingisa vatswari va vona. (Vaefesa 6:1) Hambiswiritano, tanihi mutswari u lava leswaku n’wana wa wena a endla leswi engetelekeke ku tlula ku landzela vukhongeri bya wena ni ku kanakana ku famba na wena eminhlanganweni ya Vukreste. A wu swi lavi leswaku n’wana wa wena a ya eminhlanganweni hileswi a sindzisiwaka, kambe u lava a ya hileswi a twisisaka leswaku swa fanela leswaku a ya eminhlanganweni ni hileswi a rhandzaka Yehovha.
Sweswo u nga kota ku swi endla ntsena loko u tiva lexi endleke leswaku a va ni langutelo ro tano. Loko wa ha ehleketa hi sweswo, xiya ndlela leyi bulo leri nga laha henhla a ri fanele ri tameriwe ha yona hi ndlela leyi humelelaka.
N’wana: A ndza ha swi lavi ku ya eminhlanganweni.
Tatana: [hi moya wo rhula] Ha yini u titwa hi ndlela yoleyo?
N’wana: Ya ndzi phirha!
Tatana: Hakunene ku tshama awara yin’we kumbe timbirhi swi nga ha phirha. Xana wena i yini lexi ku tikelaka swinene ku ya eminhlanganweni?
N’wana: A ndzi swi tivi. Ndzo titwa ndzi lava ku va endhawini yin’wana.
Tatana: Xana yoleyo hi yona ndlela leyi vanghana va wena va titwaka ha yona?
N’wana: Xolexo ko va xiphiqo xa mina! A ndzi na vanghana—a ndza ha ri na vona. Ku sukela loko munghana wa mina lonkulu a rhurhile, ndzi twa onge a ka ha ri na un’wana loyi ndzi nga vulavulaka na yena! Vanhu hinkwavo va tiphina. Ndzi titwa ndzi ri ni xivundza!
Hi ku endla leswaku n’wana wakwe wa kondlo-a-ndzi-dyi a vulavula a ntshunxekile, tatana la nga eka n’wangulano lowu nga laha henhla a ngo lava ku tiva ntsena xivangelo xo va n’wana wakwe a ala ku ya eminhlanganweni—ku nga xivundza—kambe u endla leswaku a n’wi tshemba, xisweswo a endla leswaku va tlhela va va ni mabulo lama engetelekeke.—Vona bokisi leri fambisanaka ni xihloko lexi leri nge “Lehisa Mbilu!”
Vantshwa vo tala va kuma leswaku loko va hlula swiphiqo leswi va sivelaka ku tshinela eka Xikwembu, hakanyingi va titwa va antswa. Xiya xikombiso xa Ramón, jaha leri tshahiweke eku sunguleni leri khomiweke hi tingana ku vula leswaku i Mukreste exikolweni. Eku heteleleni, ri kume leswaku ku vulavula hi ripfumelo ra rona a swi nga tiki hilaha a ri ehleketa hakona—hambileswi swi endleke leswaku ri hlekuriwa. Ra hlamusela:
“Siku rin’wana exikolweni jaha rin’wana ri endle xihlekiso hi mina hikwalaho ka vukhongeri bya mina. A ndzi khomiwe hi rhumbyana naswona ndzi anakanye leswaku tlilasi hinkwayo a yi ri eku swi tweni. Kutani ndzi endle xiboho xo cinca bulo kutani ndzi ri vutisa hi vupfumeri bya rona. Lexi ndzi hlamariseke, hileswaku ri khomiwe hi rhumbyana ku tlula ndlela leyi mina a ndzi ri xiswona! Kutani ndzi xiye leswaku vantshwa vo tala va ni vukhongeri lebyi va pfumelaka eka byona kambe a va byi twisisi. Mina ndza antswa hikuva ndzi nga ti hlamusela tidyondzo leti ndzi pfumelaka eka tona. Hakunene, loko swi ta emhakeni yo vulavula hi ripfumelo, vadyondzi-kulorhi hi vona lava khomiwaka hi tingana—ku nga ri mina!”
RINGETA LESWI: Vutisa n’wana wa wena wa kondlo-a-ndzi-dyi leswaku u titwa njhani hileswi a nga Mukreste. Hi ku ya hi langutelo rakwe, i yini leswi n’wi vuyerisaka? Hi swihi swiphiqo leswi a nga na swona? Xana vuyelo byi tlula swiphiqo? Loko swi ri tano a hlamusele. (Marka 10:29, 30) N’wana wa wena wa kondlo-a-ndzi-dyi a nga tsala mavonelo yakwe eka phepha a tirhisa tikholomu timbirhi—leyi nga eximatsini a tsala swiphiqo kutani eka leyi nga exineneni a tsala vuyelo bya kona. Loko n’wana wa wena wa kondlo-a-ndzi-dyi a vona vonelo rakwe ephepheni swi nga ha n’wi pfuna leswaku a kumisisa xiphiqo kutani a ringeta ku xi tlhantlha.
‘Matimba Ya N’wana Wa Wena Ya Ku Anakanya’
Vatswari ni vatshila va xiye leswaku ku ni ku hambana exikarhi ka ndlela leyi vana lavatsongo ni vana va kondlo-a-ndzi-dyi va anakanyaka ha yona. (1 Vakorinto 13:11) Loko vana lavatsongo va anakanya hi swilo leswi nga kona, vana va kondlo-a-ndzi-dyi va anakanya hi swilo leswi tolovelekeke swinene. Hi xikombiso, n’wana a nga dyondzisiwa leswaku Xikwembu xi tumbuluxe swilo hinkwaswo. (Genesa 1:1) Hambiswiritano, n’wana wa kondlo-a-ndzi-dyi a nga ha pfilunganyiwa hi swivutiso swo tanihi leswi nge: ‘Xana ndzi nga swi tiva njhani leswaku ku ni Xikwembu? Ha yini Xikwembu xa rirhandzu xi pfumelela vubihi? Xana ku nga va ntiyiso ku fikela kwihi leswaku Xikwembu xi tshama xi ri kona nkarhi hinkwawo?’—Pisalema 90:2.
U nga ha vona onge swivutiso leswi a swi n’wi pfuni n’wana wa wena la nga emalembeni ya kondlo-a-ndzi-dyi. Ntiyiso hileswaku swi nga ha va swi kombisa leswaku swi le ku n’wi pfuneni. Phela, ku vutisa ku nga ha va mhaka ya nkoka ya ku va Mukreste la wupfeke hi tlhelo ra moya.—Mintirho 17:2, 3.
Ku tlula kwalaho, n’wana wa wena wa kondlo-a-ndzi-dyi u karhi u dyondza ku tirhisa “matimba [yakwe] ya ku anakanya.” (Varhoma 12:1, 2) Eku heteleleni, u ta kota ku twisisa “ku anama ni ku leha ni ku tlakuka ni ku enta” ka ripfumelo ra Vukreste hi ndlela leyi a nga ta kota ku swi vona hi ku olova tanihi n’wana. (Vaefesa 3:18) Ku tlula rini na rini, sweswi i nkarhi wo pfuna n’wana wa wena wa kondlo-a-ndzi-dyi leswaku a anakanya hi vukhongeri byakwe leswaku a ta kota ku hlakulela ku khorwiseka kakwe malunghana ni ripfumelo rakwe.—Swivuriso 14:15; Mintirho 17:11.
RINGETA LESWI: Wena ni n’wana wa wena wa kondlo-a-ndzi-dyi tlhelelani eka tidyondzo ta xisekelo, mi kambisisa timhaka leti wena—na yena—a mi nga titeki ti ri ta nkoka. Hi xikombiso, n’wi kombele a anakanya hi swivutiso swo tanihi leswi nge: ‘I yini leswi ndzi khorwisaka leswaku ku ni Xikwembu? Xana i vumbhoni byihi lebyi ndzi byi vonaka lebyi kombisaka leswaku Xikwembu xa khathala hi mina? Ha yini ndzi vona onge ku yingisa milawu ya Xikwembu minkarhi hinkwayo swi ta ndzi vuyerisa?’ Vana ni vuxiyaxiya leswaku u nga sindzisi mavonelo ya wena eka n’wana wa wena wa kondlo-a-ndzi-dyi. Ematshan’weni ya sweswo, n’wi pfune leswaku a tiendlela xiboho. Hi ku endla tano swi ta n’wi olovela leswaku a rhandza vukhongeri byakwe.
“Leswi U Susumetelekeke Ku Swi Pfumela”
Bibele yi vulavula hi Timotiya jaha leri ku sukela ‘loko ra ha ri ricece’ a ri tiva matsalwa yo kwetsima. Kambe, muapostola Pawulo, u khutaze Timotiya a ku: “Tshama eka swilo leswi u swi dyondzeke, leswi u susumetelekeke ku swi pfumela.” (2 Timotiya 3:14, 15) Ku fana na Timotiya, n’wana wa wena wa kondlo-a-ndzi-dyi a nga ha va a dyondze tidyondzo ta Bibele ku sukela loko a ha ku velekiwa. Kambe, sweswi, u fanele u n’wi khutaza leswaku a ta kota ku tiendlela xiboho.
Buku leyi nge Swivutiso Leswi Vantshwa Va Swi Vutisaka—Tinhlamulo Leti Tirhaka, Vholumo 1, yi ri: “U ni mfanelo ya leswaku n’wana wa wena wa malembe ya kondlo-a-ndzi-dyi a landzela ndlela leyi u gandzelaka ha yona loko a ha tshama na wena. Hambiswiritano, eku heteleleni pakani ya wena i ku endla leswaku mbilu ya n’wana wa wena yi rhandza Xikwembu—ku nga ri ku n’wi endla a endlela ku hetisa nawu ntsena.” Loko u ri ni pakani yoleyo emianakanyweni, u ta pfuna n’wana wa wena wa kondlo-a-ndzi-dyi leswaku a “tiya eripfumelweni” kutani swi hundzuka ndlela yakwe ya vutomi—ku nga ri ya wena. *—1 Petro 5:9.
^ ndzim. 4 Mavito ma cinciwile exihlokweni lexi.
^ ndzim. 5 Leswaku hi olovisa mhaka, eka xihloko lexi hi ta vulavula hi n’wana wa kondlo-a ndzi-dyi wa jaha. Hambiswiritano, milawu leyi ku vulavuriwaka ha yona yi katsa vanhwanyana ni majaha.
^ ndzim. 40 Leswaku u kuma rungula leri engetelekeke, vona Xihondzo xo Rindza xa May 1, 2009, matluka 10-12, ni buku leyi nge Swivutiso Leswi Vantshwa Va Swi Vutisaka—Tinhlamulo Leti Tirhaka, Vholumo 1, matluka 315-318.
TIVUTISE . . .
Xana ndzi angurisa ku yini loko n’wana wa mina a kanakana vukhongeri bya mina?
Xana ndzi nga ri tirhisa njhani rungula leri nga eka xihloko lexi leswaku ndzi antswisa ndlela leyi ndzi angulaka ha yona?


text:
Rhavi Ni Rungula Ro Valanga
Ha ku rhamba hi mandla mambirhi ku ta valanga marhavi ni vugandliselo bya hina. Kuma tindhawu ni minkarhi yo valanga.
Nigeria
Km 51, Benin-Auchi Road
IGIEDUMA 301110
EDO STATE
NIGERIA
+234 7080-662-020
+234 8039-003-790
Ku Valanga
Hi Musumbhunuku ku ya fikela hi Ravuntlhanu
8:00 a.m. ku ya eka 11:00 a.m. na 1:00 p.m. ku ya eka 4:00 p.m.
Swi teka tiawara timbirhi
Hi Ku Komisa
Hi lembe ku kandziyisiwa tikopi ta Xihondzo Xo Rindza ni Xalamuka! ta 41 wa miliyoni hi tindzimi ta kaye. Ri rhumela minkandziyiso ya Bibele eNigeria ni le matikweni man’wana ya ntlhanu lama nga eWest Africa


text:
XALAMUKA! JUNE 2015
Khathalela Rihanyo Ra Wena—Swilo Swa Ntlhanu Leswi U Nga Swi Endlaka
Swilo leswi u swi endlaka swi nga ku pfuna leswaku u khathalela kumbe u sivela vuvabyi.
Tindlela To Antswisa Rihanyo Ra Wena
Swilo swa ntlhanu leswi u nga swi endlaka namuntlha swi nga antswisa rihanyo ra wena.
Ndlela Ya Ku Tiyisa Xihlambanyo
Xana xihlambanyo xi fana ni bolo ni nketani leyi yi ku bohelelaka evukatini kumbe xi fana ni nsoma lowu tiyisaka vukati bya wena?
Galileo
Hi 1992, Mupapa John Paul II u vule mhaka yo hlamarisa hi Kereke ya Khatoliki ni ndlela leyi yi khomeke Galileo ha yona.
Vuoswi
Xana vuoswi byi endla leswaku vanhu va dlaya vukati?
Nhlampfi Leyi Vuriwaka Hokwe
—Xana I Muchini Lowu Endlaka Sava?
Yi endla ntirho wo hlamarisa lowu nga wa nkoka etindhawini ta maribye elwandle.
Mbango
Mahungu ya sweswinyana ma endla leswaku ku tlakuka xivutiso lexi nge: “Ha yini vanhu va tsandzeka ku herisa ku onhiwa ka mbango?”


text:
XIHONDZO XO RINDZA NOVEMBER 2015
Xikwembu Xi Ri Yini Hi Nyimpi?
Nhlamulo leyi u nga ta yi kuma eBibeleni yi nga ha ku hlamarisa.
Xana Xikwembu Xi Ri Yini Hi Nyimpi?
Enkarhini lowu hundzeke, Xikwembu xi byele vanhu va xona leswaku va lwa tinyimpi. Endzhakunyana, Yesu u dyondzise vanhu leswaku va rhandza valala va vona. Swi cince kwihi?
Ndlela Leyi Xikwembu A Xi Ti Languta Ha Yona Tinyimpi eMinkarhini Ya Khale
Tinhla tinharhu leti kombisaka tinyimpi leti Xikwembu a xi ti pfumelela.
Ndlela Leyi Xikwembu A Xi Ti Languta Ha Yona Tinyimpi Enkarhini Wa Vaapostola
Hambileswi ndlela leyi Xikwembu xi ti langutaka ha yona tinyimpi yi hambanaka, ku ve ni xiendlakalo xa nkoka lexi kombiseke leswaku ku ni ku cinca ko karhi.
Ndlela Leyi Xikwembu Xi Langutaka Tinyimpi Ha Yona Namuntlha
Ku nga ri khale Xikwembu xi ta herisa tinyimpi hinkwato.
Xana A Wu Swi Tiva?
Ha yini Yosefa a byevurile loko a nga si ya vona Faro? Loko Bibele yi vula leswaku tata wa Timotiya a a ri Mugriki, xana a yi vula leswaku u tswaleriwe eGreece?
A Ndzi Anakanya Leswaku Ndza Tiphina Hi Vutomi
Pawel Pyzara a a rhandza madzolonga, a tirhisa swidzidziharisi ni ku lava digri ya vugqweta
“N’wana Wa Mina Loyi A Rhandzekaka Ni Loyi A Tshembekaka eHosini”
I yini leswi pfuneke Timotiya leswaku a nga ha vi muntshwa loyi a khomiwaka hi tingana ivi ava mulanguteri la nga Mukreste?
Tinhlamulo Ta Swivutiso Swa Bibele
Loko ku ri hi leswaku vafi va ta pfuxiwa, va ta hanya kwihi?
Swin'wana Leswi Nga Kona Eka Website Leyi
I Yini Nyimpi Ya Armagedoni?
Rito Armagedoni ri humelela kan’we eBibeleni kambe leswi nyimpi leyi yi kombetelaka eka swona swi hlamuseriwa eMatsalweni hinkwawo.


text:
Tshamani Mi Xalamukile
—Sathana U Lava Ku Mi Lovisa!
“Mi hiteka. Xirha xa n’wina, Diyavulosi, xa famba-famba ku fana ni nghala leyi vombaka, yi lava wa ku n’wi dya.”—1 PETRO 5:8.
1. Hlamusela ndlela leyi ntsumi yin’wana yi veke Sathana ha yona.
U TSHAME a va ni vuxaka lebyinene na Yehovha. Kambe hi ku famba ka nkarhi, xivumbiwa lexi xa moya kumbe ntsumi a xi lava leswaku vanhu va xi gandzela. Ematshan’weni ya leswaku xi hatla xi bakanya ku navela koloko ko biha, xi ku pfumelerile leswaku ku kula kukondza xi dyoha. (Yakobo 1:14, 15) A hi ri tivi vito leri a xi vitaniwa ha rona eku sunguleni, kambe sweswi hi xi vitana Sathana. “A nga yimanga a tiyile entiyisweni.” U xandzukele Yehovha kutani a va “tata wa mavunwa.”—Yohane 8:44.
2, 3. Marito lama nge “Sathana,” “Diyavulosi,” “nyoka” na “dragona” ma kombisa yini malunghana ni nala lonkulu wa Yehovha?
2 Ku sukela loko Sathana a xandzukile, u ve nala lonkulu wa Yehovha ni wa vanhu hinkwavo. Hi nga vona ndlela leyi Sathana a hombolokeke ha yona loko hi kambisisa ndlela leyi Bibele yi n’wi hlamuselaka ha yona. Rito leri nge Sathana ri vula “Mukaneti,” leswi kombisaka leswaku ntsumi leyi yo homboloka yi venga vulawuri bya Xikwembu naswona yi lwisana na byona hi matimba ya yona hinkwawo. Sathana u lava ntsena ku vona vulawuri bya Yehovha byi nga ha ri kona.
3 Eka Nhlavutelo 12:9, Sathana u vitaniwa Diyavulosi, leswi vulaka “Mulumbeti.” Sathana u onhe Xikwembu vito hi ku xi vitana muhembi. Marito lama nge “nyoka ya khale,” ma hi tsundzuxa ndlela leyi Sathana a yi tirhiseke ha yona nyoka ku kanganyisa Evha. Xiga lexi nge “dragona leyikulu” na xona xi n’wi hlamusela kahle Sathana. Wa leva, u ni tihanyi naswona u hombolokile. U lava ku sivela xikongomelo xa Yehovha leswaku xi nga hetiseki naswona u lava ku lovisa vanhu va Xikwembu.
4. Hi ta bula hi yini exihlokweni lexi?
4 Swi le rivaleni leswaku Sathana u yi xungeta swinene ndlela leyi hi tshembekaka ha yona. Hi yona mhaka Bibele yi hi lemuxaka yi ku: “Hlayisani mianakanyo ya n’wina leyi hlutekeke, mi hiteka. Xirha xa n’wina, Diyavulosi, xa famba-famba ku fana ni nghala leyi vombaka, yi lava wa ku n’wi dya.” (1 Petro 5:8) Hikwalaho, exihlokweni lexi hi ta bula hi mikhuva yinharhu ya Sathana leyi kombisaka xivangelo lexi endlaka hi boheka ku tisirhelela eka nala loyi wo homboloka wa Yehovha ni wa vanhu va Yena.
SATHANA U NI MATIMBA SWINENE
5, 6. (a) Vula swikombiso leswi kombisaka leswaku tintsumi ti ni “matimba lamakulu.” (b) Sathana u ni “tindlela to vanga rifu” hi ndlela yihi?
5 Tintsumi ti ni “matimba lamakulu.” (Pisalema 103:20) Ti tlharihe swinene ti tlhela ti va ni matimba yo tlula ya vanhu. Tintsumi leti tshembekaka ti tirhisa matimba ya tona hi ndlela leyinene. Hi xikombiso, ntsumi yin’wana ya Yehovha yi dlaye masocha ya Vaasiriya ya 185 000 lawa a ma ri valala va vanhu va yena. Munhu un’we wa nyama a a nga ta swi kota ku swi endla sweswo ni vuthu rin’we a ri nga ta swi kota. (2 Tihosi 19:35) Siku rin’wana, ntsumi yi tirhise vuswikoti ni matimba ya yona yi ntshunxa vaapostola va Yesu ekhotsweni. Hambileswi a ku ri ni varindzi, a va swi vonanga leswaku ntsumi yi pfule tinyangwa, yi ntshunxa vaapostola yi tlhela yi lotlela tinyangwa leti vaapostola va humeke hi tona!—Mintirho 5:18-23.
6 Tintsumi to tshembeka ti tirhisa matimba ya tona leswaku ti endla swilo leswinene, kasi Sathana u tirhisa matimba yakwe leswaku a endla leswo biha. Entiyisweni Sathana u ni matimba swinene ni nkucetelo lowukulu. Bibele yi n’wi vitana “mufumi wa misava leyi” ni “xikwembu xa mafambiselo lawa ya swilo.” (Yohane 12:31; 2 Vakorinto 4:4) Sathana u ni “tindlela to vanga rifu.” (Vaheveru 2:14) Leswi a swi vuli swona leswaku vanhu hinkwavo va dlayiwa hi yena hi ku kongoma. Hikwalaho, swi vula yini? Xo sungula, misava leyi yi tele hi langutelo ra Sathana ra rivengo ni ra ku rhandza madzolonga. Xa vumbirhi, vanhu hinkwavo va dyoha va tlhela va fa hileswi Evha a tshembeke mavunwa ya Sathana ni leswi Adamu a nga yingisangiki Xikwembu. (Varhoma 5:12) Sathana i “mudlayi,” hilaha Yesu a n’wi vitaneke hakona. (Yohane 8:44) Hakunene i nala la nga ni matimba swinene.
Hi nga kota ku hlula Sathana loko hi pfuniwa hi Yehovha
7. Madimona ma swi kombise njhani leswaku ma ni matimba swinene?
7 Loko hi kaneta Sathana, hi kaneta ni vanhu hinkwavo lava n’wi seketelaka va tlhela va xandzukela vulawuri bya Xikwembu. Vanhu volavo va katsa ntlawa lowukulu wa tintsumi tin’wana leti xandzukeke, leti vuriwaka madimona. (Nhlavutelo 12:3, 4) Ma swi kombise ko tala leswaku ma ni matimba yo tlula ya vanhu hi ku va ma va xanisa swinene. (Matewu 8:28-32; Marka 5:1-5) U nga rivali leswaku madimona ni mufumi wa wona va ni matimba swinene. (Matewu 9:34) Hi nga kota ku hlula Sathana loko hi pfuniwa hi Yehovha.
SATHANA U NI TIHANYI
8. (a) Hi xihi xikongomelo xa Sathana? (Vona xifaniso lexi nga eku sunguleni ka xihloko lexi.) (b) Hi ku ya hi leswi u swi voneke, misava leyi yi swi kombisa njhani leswaku yi ni tihanyi ku fana na Sathana?
8 Muapostola Petro u fanise Sathana ni “nghala leyi vombaka.” Buku yin’wana ya tinhlamuselo yi vula leswaku rito ra Xigriki leri hundzuluxeriweke ri va “vombaka” ri vula “ku bonga ka xiharhi lexi nga ni ndlala leyikulu.” Sweswo swi yi hlamusela kahle ndlela leyi Sathana a nga ni tihanyi ha yona a tlhela a homboloka! Se u lawula misava hinkwayo, kambe a nga eneriseki hi sweswo. Sathana u fana ni nghala leyi ya ha lavaka ku dlaya swiharhi leswi engetelekeke. (1 Yohane 5:19) U lava ku hlasela swinene vatotiwa lava va ha riki laha misaveni, lava va tirhisanaka ni “tinyimpfu tin’wana.” (Yohane 10:16; Nhlavutelo 12:17) Xikongomelo xa Sathana i ku lovisa vanhu va Yehovha. Ndlela leyi Vakreste va ntiyiso va le nkarhini wa vaapostola va xanisiweke ha yona ni leyi Vakreste va namuntlha va xanisiwaka ha yona yi kombisa ndlela leyi Sathana a nga ni tihanyi ha yona.
9, 10. (a) Sathana u ri hlasele njhani tiko ra Israyele? (Vula swikombiso swa kona.) (b) Ha yini Sathana a a ri ni xivangelo xo hlawuleka xo hlasela Vaisrayele va khale? (c) U anakanya leswaku Diyavulosi u titwa njhani loko un’wana wa malandza ya Yehovha a endla xidyoho lexikulu namuntlha?
9 Sathana u tlhele a swi kombisa hi ndlela yin’wana leswaku u ni tihanyi. Nghala leyi khomiweke hi ndlala a yi xi tweli vusiwana xiharhi lexi yi xi dlayaka. A yi xi tweli vusiwana loko yi nga si xi dlaya naswona a yi tivoni nandzu ni loko se yi xi dlayile. Hilaha ku fanaka, Sathana a nga va tweli vusiwana vanhu lava a va hlaselaka. Hi xikombiso, u anakanya leswaku Sathana a a titwa njhani loko a vona Vaisrayele va tikhoma hi ndlela yo biha hi tlhelo ra rimbewu va tlhela va va ni makwanga? Xana wa yi anakanya ndlela leyi a a tsake ha yona loko a vona vuyelo byo vava bya ku tikhoma hi ndlela yo biha ka Zimri ni lebyi kumiweke hi Gehazi hikwalaho ko va ni makwanga?—Tinhlayo 25:6-8, 14, 15; 2 Tihosi 5:20-27.
10 Sathana a a ri ni xivangelo xo hlawuleka xo hlasela Vaisrayele va khale. Tsundzuka leswaku Mesiya a a ta huma eka rixaka rolero naswona hi yena loyi a a ta lovisa Sathana a tlhela a kombisa leswaku Yehovha u ni mfanelo yo fuma. (Genesa 3:15) Sathana a a lava leswaku Vaisrayele va nga amukeleki eka Xikwembu, hikwalaho u endle leswi a nga swi kotaka leswaku a va endla va dyoha. U nga anakanyi leswaku Sathana u n’wi twerile Davhida loko a endle vuoswi. U nga anakanyi leswaku u n’wi twele vusiwana Muxe loko a lahlekeriwe hi lunghelo ro nghena eTikweni leri Tshembisiweke. Entiyisweni Sathana u tsaka swinene loko a vona un’wana wa malandza ya Xikwembu a endla xidyoho lexikulu. Diyavulosi u tirhisa swiendlakalo swo fana ni sweswo leswaku a tlhontlha Yehovha.—Swivuriso 27:11.
11. Ha yini swi nga kanakanisi leswaku Sathana a a lava ku hlasela Sara?
11 Sathana a a wu venga swinene ndyangu lowu Mesiya a a ta tswaleriwa eka wona. Hi xikombiso, anakanya hi leswi humeleleke endzhaku ka loko Yehovha a byele Abrahama leswaku a a ta va “tiko lerikulu.” (Genesa 12:1-3) Loko Abrahama na Sara va ri aEgipta, Faro u teke Sara a n’wi yisa endlwini yakwe naswona a a lava leswaku a va nsati wakwe. Hambiswiritano, Yehovha u sirhelele Sara naswona u n’wi kutsurile exiyin’weni lexi xo tika. (Hlaya Genesa 12:14-20.) Ku humelele nchumu lowu fanaka emutini wa Gerara loko Isaka a nga si velekiwa. (Genesa 20:1-7) Xana swi nga ha endleka leswaku Sathana hi yena a vangeke swilo swoleswo? Tsundzuka leswaku Sara a a sukele muti lowu fuweke wa Ura kutani a ya tshama ematendeni. Hikwalaho, xana Sathana a a lava ku n’wi ringa hi yindlu ya vuhosi yo saseka ya Faro ni ya Abimeleke? Xana Sathana a a anakanya leswaku Sara a a nga ta tshembeka eka nuna wakwe ni le ka Yehovha ivi a tekana ni yin’wana ya tihosi toleto? Bibele a yi hi byeli, kambe Diyavulosi a a ta tsaka swinene loko Sara a a lahlekeriwe hi lunghelo ro va xiphemu xa ndyangu lowu Mesiya a a ta huma eka wona. Sathana a a nga ta tivona nandzu nikatsongo loko vukati bya wansati yoloye lonene, ndhuma yakwe ni vuxaka byakwe na Yehovha a swi lo onhaka. Hakunene Sathana u ni tihanyi a tlhela a homboloka!
Sathana a nga na mhaka ni leswinene kumbe leswo biha
12, 13. (a) Sathana u swi kombise njhani leswaku u ni tihanyi endzhaku ka loko Yesu a velekiwile? (b) U anakanya leswaku Sathana u titwa njhani hi vantshwa lava rhandzaka Yehovha naswona va ringetaka ku N’wi tirhela namuntlha?
12 Yesu u velekiwe endzhaku ka madzana ya malembe Abrahama a file. U nga anakanyi leswaku Sathana a a teka n’wana loyi tanihi loyi a sasekeke kumbe a ri la rhandzekaka. Sathana a a swi tiva leswaku n’wana loyi a a ta kula ivi a va Mesiya la tshembisiweke. Yesu a a ri xirho xa nkoka xa mbewu ya Abrahama, naswona eku heteleleni a a ta “herisa mintirho ya Diyavulosi.” (1 Yohane 3:8) Xana Sathana a a ta swi teka ku ri tihanyi letikulu ku dlaya n’wana? Doo! A nga na mhaka ni leswinene kumbe leswo biha. Naswona u hatle a teka goza leswaku a ringeta ku dlaya Yesu loko a ha ri ntsongo. Njhani?
13 Loko Hosi Heroda a twe vangoma va swilo swa le mpfhukeni va vula leswaku ku velekiwe “hosi ya Vayuda,” u hlundzuke ngopfu naswona a a lava ku dlaya n’wana yoloye. (Matewu 2:1-3, 13) Hikwalaho u lerise leswaku ku dlayiwa vana hinkwavo va vafana va le Betlehema ni va le migangeni hinkwayo ya yona, lava a va sukela eka malembe mambirhi ku ya ehansi. (Hlaya Matewu 2:13-18.) Yesu a nga dlayiwanga loko ku yayarheriwa vana volavo, kambe xana leswi swi hi byela yini hi nala wa hina Sathana? Diyavulosi a nga byi teki byi ri bya nkoka vutomi bya vanhu. A nga khathali ni hi vana. Hakunene Sathana u fana ni “nghala leyi vombaka.” U nga rivali leswaku u ni tihanyi swinene!
SATHANA U NI VUKANGANYISI
14, 15. Sathana u ‘yi dlaye njhani mianakanyo ya lava nga riki vapfumeri’?
14 Ndlela yin’we ntsena leyi Sathana a nga hambukisaka vanhu ha yona leswaku va nga ha tirheli Yehovha Xikwembu xa hina xa rirhandzu, i ku va kanganyisa. (1 Yohane 4:8) Sathana u kanganyisa vanhu leswaku va nga “[khathali] hi xilaveko xa vona xa moya,” hi marito man’wana, a va swi xiyi leswaku va fanele va va ni vuxaka ni Xikwembu. (Matewu 5:3) Diyavulosi u ‘dlaye mianakanyo ya lava nga riki vapfumeri’ leswaku va nga wu voni ntiyiso malunghana na Yehovha.—2 Vakorinto 4:4.
15 Ndlela yin’wana leyikulu leyi Sathana a yi tirhisaka ku kanganyisa vanhu i vukhongeri bya mavunwa. Wa swi tiva leswaku Yehovha “[u lava] ku tinyiketela loku hlawulekeke.” (Eksoda 20:5) Hikwalaho anakanya ndlela leyi Sathana a tsakaka ha yona loko a vona vanhu va gandzela vakokwa wa vona lava feke kumbe swilo leswi tumbuluxiweke, hileswaku munhu un’wana ni un’wana kumbe nchumu wihi ni wihi ematshan’weni yo gandzela Yehovha. Khombo ra kona, ni vanhu vo tala lava anakanyaka leswaku vugandzeri bya vona bya amukeleka eka Xikwembu, entiyisweni va lawuriwa hi tidyondzo ta mavunwa ni mikhuva leyi nga pfuniki nchumu. Vaisrayele va le nkarhini wa Esaya a va ri exiyin’weni lexi fanaka. Yehovha u va vutisile a ku: “Ha yini mi tshamela ku hakela mali eka leswi nga riki xinkwa, naswona ha yini mi tikarhatela leswi nga enerisiki? Ndzi yingiseni kahle, mi dya leswinene, moya-xiviri wa n’wina wu kuma ntsako lowu heleleke emafurheni.”—Esaya 55:2.
Sathana a nga kanganyisa ni malandza ya Yehovha lama hisekaka
16, 17. (a) Ha yini Yesu a byele Petro a ku: “Yana endzhaku ka mina, Sathana”? (b) Sathana a nga hi kanganyisa njhani leswaku hi tshika ku tshama hi xalamukile?
16 Sathana a nga kanganyisa ni malandza ya Yehovha lama hisekaka. Hi xikombiso, anakanya hi leswi endlekeke loko Yesu a byele vadyondzisiwa vakwe leswaku a a ta dlayiwa ku nga ri khale. Muapostola Petro, loyi a a rhandza Yesu u te: “Titsetselele, Hosi; khombo leri ri nga ka ri nga ku weli nikatsongo.” Yesu u byele Petro a ku: “Yana endzhaku ka mina, Sathana!” (Matewu 16:22, 23) Ha yini Yesu a vule leswaku Petro i “Sathana”? Hikuva Yesu a a swi tiva leswi a swi ta n’wi humelela ku nga ri khale. Yesu a a ta fa tanihi gandzelo ra nkutsulo ku nga ri khale naswona a a ta kombisa leswaku Diyavulosi i muhembi. Lowu a wu ri nkarhi wa nkoka ematin’wini ya vanhu naswona a wu nga ri nkarhi wa leswaku Yesu a ‘titsetselela.’ Sathana a a ta va a tsake swinene loko Yesu a a tshike ku tshama a rindzile.
17 Makumu ya mafambiselo lawa ya swilo ma kwala nyongeni, hikwalaho na hina hi hanya enkarhini wa nkoka swinene. Sathana u lava leswaku hi ‘titsetselela,’ hi dzikisa mianakanyo ya hina eku endleni ka leswaku swilo swi hi fambela kahle emisaveni leyi. U lava hi rivala leswaku hi hanya emasikwini ya makumu kutani hi tshika ku tshama hi xalamukile. U nga swi pfumeleli sweswo swi endleka eka wena. Ku ri na sweswo, ‘tshama u rindzile.’ (Matewu 24:42) U nga pfuki u ma tshembile mavunwa ya Sathana ya leswaku makumu ma ha ri ekule kumbe a ma nge pfuki ma fikile.
18, 19. (a) Sathana a nga ringeta njhani ku hi xisa kutani a hi endla hi anakanya leswaku a hi faneriwi hi ku rhandziwa hi Yehovha? (b) Yehovha u hi pfuna njhani leswaku hi tshama hi xalamukile?
18 Sathana u ringeta ku hi xisa ni hi ndlela yin’wana. U lava hi anakanya leswaku a hi faneriwi hi ku rhandziwa hi Yehovha ni leswaku Xikwembu a xi nge pfuki xi hi rivalerile swidyoho swa hina. Kambe wolawo i mavunwa ya Sathana. Anakanya hi mhaka leyi, i mani loyi entiyisweni a nga faneriwiki hi ku rhandziwa hi Yehovha? I Sathana. I mani loyi Xikwembu xi nga taka xi nga pfuki xi n’wi rivalerile? I Sathana. Kambe hina Bibele yi hi byela leswi: “Xikwembu a xi pfumali ku lulama lerova xi nga rivala ntirho wa n’wina ni rirhandzu leri mi ri kombiseke hikwalaho ka vito ra xona.” (Vaheveru 6:10) Yehovha u swi teka swi ri swa nkoka swilo hinkwaswo leswi hi swi endlaka leswaku hi n’wi tsakisa, naswona ntirho lowu hi n’wi endlelaka wona a wu nge pfuki wu ve wa hava. (Hlaya 1 Vakorinto 15:58.) Hikwalaho u nga xisiwi hi mavunwa ya Sathana.
19 Hilaha hi swi voneke hakona, Sathana u ni matimba swinene, u ni tihanyi naswona wa kanganyisa. Hi nga n’wi hlula njhani nala loyi? Yehovha u hi nyika mpfuno. Rito rakwe ri hi byela hi tindlela leti Sathana a ti tirhisaka leswaku hi “tiva makungu yakwe.” (2 Vakorinto 2:11) Loko hi twisisa tindlela to hambanahambana leti Sathana a ti tirhisaka ku hi hlasela, swi ta hi olovela ku tshama hi xalamukile. Kambe a swi ringananga ku tiva ntsena tindlela leti Sathana a ti tirhisaka. Bibele yi ri: “Mi kaneta Diyavulosi, kutani u ta mi balekela.” (Yakobo 4:7) Xihloko lexi landzelaka xi ta hlamusela swilo swinharhu leswi hi nga lwisanaka na Sathana eka swona kutani hi n’wi hlula.


text:
BIBELE YI HUNDZULA VUTOMI BYA VANHU
Vutomi Bya Mina A Byi Ya Byi Nyanya Ku Biha
LEMBE RO VELEKIWA: 1952
TIKO LERI A HUMAKA EKA RONA: UNITED STATES
MATIMU YAKWE: A A RI N’WATINYIMPI
VUTOMI BYA MINA BYA KHALE:
Ndzi kulele eLos Angeles, California le U.S.A., laha a ku dume hi swidzidziharisi ni mintlawa ya swigevenga. Vatswari va mina va ni vana va tsevu, mina ndzi wa vumbirhi.
Loko ha ha kula Manana a a famba na hina ekerekeni ya evangelical. Hambiswiritano, loko ndza ha ri muntshwa a ndzi hanya vutomi byimbirhi. Hi Sonto yin’wana ni yin’wana a ndzi yimbelela eka khwayere ya le kerekeni. Kambe exikarhi ka vhiki a ndzi tshamela ku ya etiphatini, ndzi tirhisa swidzidziharisi ni ku endla timhaka ta masangu.
A ndzi hatla ndzi hlundzuka ni ku kariha. A ndzi tirhisa xin’wana ni xin’wana leswaku ndzi lwa ni vanhu. Leswi a ndzi swi dyondza ekerekeni a swi ndzi pfunanga nchumu. A ndzi rhandza ku vula leswaku “Ku rihisela i ka Hosi naswona yi tirhisa mina ku rihisela.” Loko ndzi ri exikolweni xa sekondari hi va 1960, ndzi nghenele ntlawa wa tipolitiki lowu a wu tiviwa hi tihanyi loko swi ta emhakeni yo lwela timfanelo ta vanhu. Ndzi tlhele ndzi nghenela nhlangano lowu yimelaka timfanelo ta swichudeni. Minkarhi yo tala loko hi toyatoya, xikolo a xi pfariwa swa nkarhinyana.
Kambe swi tikomba onge ku toyatoya a swi nga ndzi enerisi. Kutani ndzi sungule ku va eka mintlawa leyi vengaka valungu. Hi xikombiso, siku rin’wana mina ni vanghana va mina a hi hlalele tifilimi leti a ti kombisa ndlela leyi mahlonga ya le Afrika a ma xanisiwa ha yona eUnited States. Hi sungule ku bukutela vantshwa va valungu lava a hi ri karhi hi hlalela na vona hikwalaho ko hlundzukisiwa hi leswi a hi swi hlalela. Endzhaku ka sweswo, hi ye etindhawini ta le kusuhi leti ku tshamaka valungu leswaku hi ya va ba.
Loko ndza ha ri jaha, mina ni vamakwavo va mina a hi ri swigevenga leswi nga ni tihanyi. Sweswo swi hi hoxe ekhombyeni ra ku khomiwa hi maphorisa. Ndzisana ya mina a yi ri xirho xa ntlawa lowu a wu dume hi ku endla swilo swo biha swinene naswona ndzi tihlanganise na wona. Vutomi bya mina a byi ya byi nyanya ku biha.
NDLELA LEYI BIBELE YI HUNDZULEKE VUTOMI BYA MINA HA YONA:
Vatswari va munghana wa mina a va ri Timbhoni ta Yehovha. Va ndzi rhambe eminhlanganweni ya vona kutani ndzi yile. Ndzi swi xiyile leswaku Timbhoni a ti fani ni vanhu van’wana. Ndzi xiye nileswaku hambi ku ri vantshwa va kona va kota ku hlamusela matsalwa ya Bibele. A ndzi tsake ngopfu loko ndzi dyondza leswaku vito ra Xikwembu i Yehovha ndzi tlhela ndzi twa va vulavula hi rona. (Pisalema 83:18) Eminhlanganweni yoleyo a ku ri ni vanhu vo tala va tinxaka to hambanahambana kambe a ku nga ri na xihlawuhlawu.
Eku sunguleni a ndzi nga swi lavi ku dyondza Bibele ni Timbhoni ta Yehovha kambe a ndzi rhandza ku ya eminhlanganweni ya tona. Hi vusiku byin’wana loko ndzi ye eminhlanganweni ya Timbhoni ta Yehovha, vanghana va mina va ye ekhonsatini. Loko va ri kwalaho, va be muntshwa un’wana kukondza a fa hikuva a a nga lavi ku va nyika baji rakwe ra dzovo. Hi siku leri landzeleke, a va tibuma hileswi va dlayeke munhu. Loko va ri ehubyeni a va nga tivoni nandzu hi leswi va swi endleke. Vo tala va vona va gweviwe vutomi hinkwabyo ejele. A ndzi tsake ngopfu hileswi vusiku byebyo a ndzi nga fambanga na vona. Ndzi nambe ndzi tiyimisela ku cinca vutomi bya mina, ndzi sungula ku dyondza Bibele.
Leswi a ndzi hanya ni vanhu lava a va ri ni xihlawuhlawu, ndzi hlamarisiwe hi leswi a ndzi swi vona eka Timbhoni. Hi xikombiso, loko Mbhoni yin’wana ya mulungu yi endzela entsungeni, a yi siya vana va yona ni ndyangu wun’wana wa vantima. Nakambe ndyangu wun’wana wa valungu a wu tshama ni n’wana wa muntima loyi a a nga ri na ndhawu yo tshama. Ndzi swi vonile leswaku Timbhoni ta Yehovha ti hetisisa marito ya Yesu lama nga eka Yohane 13:35 lama nge: “Hinkwavo va ta tiva leswaku mi vadyondzisiwa va mina, loko mi rhandzana.” Hakunene a ndzi tikumele vamakwavo va ntiyiso.
Loko ndzi ri karhi ndzi dyondza Bibele ndzi swi xiyile leswaku ndzi fanele ndzi hundzula vutomi bya mina. Ndzi hundzukile ivi ndzi sungula ku hanya hi ndlela yo rhula naswona sweswo swi ndzi pfunile evuton’wini bya mina. (Varhoma 12:2) Ndzi endle nhluvuko hakatsongotsongo. Hi January 1974, ndzi khuvuriwile ndzi va Mbhoni ya Yehovha.
Ndzi hundzukile ivi ndzi sungula ku hanya hi ndlela yo rhula naswona sweswo swi ndzi pfunile evuton’wini bya mina
Hambiloko se ndzi khuvuriwile, a ndzi fanele ndzi tirha hi matimba leswaku ndzi tshika ximbilwambilwana. Hi xikombiso, siku rin’wana loko ndzi chumayela hi yindlu ni yindlu, ndzi tsutsumise xigevenga lexi a xi yive rhadiyo ya movha wa mina. Loko ndzi ri kusuhi ni ku xi khoma, xi yi cukumetele ehansi ivi xi baleka. Loko ndzi byela van’wana hi mhaka leyi, makwerhu un’wana wa xinuna loyi a hi ri na yena u ndzi vutisile a ku: “Stephen, loko a wu xi khomile xigevenga lexi a wu ta xi endla yini?” Xivutiso xolexo xi ndzi endle ndzi swi xiya leswaku ndza ha fanele ndzi tikarhatela ku hanya hi ndlela yo rhula.
Hi October 1974, ndzi sungule ku heta nkarhi wo tala ndzi ri karhi ndzi dyondzisa vanhu Bibele, n’hweti yin’wana ni yin’wana a ndzi heta tiawara ta 100. Hi ku famba ka nkarhi ndzi kume lunghelo ra ku ya pfuneta entsindza wa misava hinkwayo wa Timbhoni ta Yehovha eBrooklyn le New York. Hi 1978, ndzi tlhelele eLos Angeles leswaku ndzi ya khathalela mana wa mina loyi a a vabya. Endzhaku ka malembe mambirhi, ndzi tekane na Aarhonda. U ndzi seketele swinene ku ongola Manana kukondza a fa. Hi ku famba ka nkarhi, mina na Aarhonda hi ye eXikolweni xa Bibele xa Giliyadi xa Watchtower naswona loko hi heta, hi rhumeriwe ePanama ku ya va varhumiwa.
Ku sukela loko ndzi khuvuriwile, ndzi langutane ni swiyimo swo tala leswi ndzi ringeke leswaku ndzi hlundzuka. Ndzi dyondze ku fambela ekule ni vanhu lava ndzi pfukaka. Vanhu vo tala ku katsa ni nsati wa mina, va ndzi bumabumerile hikwalaho ka ndlela leyi ndzi langutaneke ha yona ni swiyimo sweswo. Hambi ku ri mina ndzi tihlamarile! A ndzi ti bi xifuva hikwalaho ka sweswo. Kambe leswi ko va swikombiso swa leswaku Bibele yi ni matimba ya ku hundzula vanhu.—Vaheveru 4:12.
NDLELA LEYI NDZI PFUNEKEKE HA YONA:
Bibele yi ndzi pfunile leswaku ndzi hanya vutomi lebyi nga ni xikongomelo ni ku hanya hi ndlela yo rhula. Sweswi a ndza ha bi vanhu kambe ndzi va pfuna leswaku va va ni vuxaka ni Xikwembu. Hambi ku ri khale ka nala wa mina wa le xikolweni ndzi n’wi dyondzise Bibele. Endzhaku ka loko a khuvuriwile, a hi tshama swin’we ekamareni ra le xikolweni. Na sweswi ha ha ri vanghana lavakulu. Mina ni nsati wa mina hi dyondze Bibele ni vanhu vo tlula 80 leswaku va va Timbhoni ta Yehovha.
Ndza n’wi khensa swinene Yehovha hileswi se ndzi hanyaka vutomi lebyi nga ni xikongomelo ni ku tsakela ku va ni vamakwerhu va ntiyiso.
DYONDZA SWO TALA
Hi Xihi Xikongomelo Xa Vutomi?
Xana u tshame u tivutisa leswaku, ‘Hi xihi xikongomelo xa vutomi?’ Dyondza ndlela leyi Bibele yi hlamulaka xivutiso xexo.


text:
Xana U Teka Ku Tsana Ka Van’wana Hilaha Yehovha A Ku Tekaka Hakona?
“Swirho swa miri leswi vonakaka onge swi tsanile swa laveka.”—1 KOR. 12:22.
1, 2. Ha yini Pawulo a a va twisisa vanhu lava tsaneke?
HINKWERHU minkarhi yin’wana hi titwa hi tsanile. Masiku man’wana loko hi nga titwi kahle, hi nga ha va hi nga ri na matimba naswona swi nga ha hi tikela ku endla leswi hi faneleke hi swi endla. Kambe a hi nge u titwa hi ndlela yoleyo ku ringana nkarhi wo leha. Loko u ri exiyin’weni xolexo, xana a wu nga ta swi tlangela loko van’wana va ku twela vusiwana?
2 Muapostola Pawulo a a swi tiva leswaku swi njhani ku tshikileriwa hambi ku ri ku tsanisiwa hi mintshikilelo ya le handle ka vandlha ni ya le ndzeni ka rona. Minkarhi yo hlayanyana a a vona onge a nge he swi koti ku ya emahlweni. (2 Kor. 1:8; 7:5) Loko Pawulo a anakanyisisa hi vutomi byakwe ni hi maxangu yo tala lawa a langutaneke na wona tanihi Mukreste wo tshembeka, u pfumerile a ku: “I mani la tsaneke, kutani mina ndzi nga tsani?” (2 Kor. 11:29) Naswona malunghana ni swirho swo hambana-hambana swa vandlha ra Vukreste, leswi fanisiwaka ni swirho swa miri wa munhu, Pawulo u vule leswaku leswi “vonakaka onge swi tsanile swa laveka.” (1 Kor. 12:22) Xana a a vula yini? Ha yini hi fanele hi teka lava va vonakaka va tsanile hilaha Yehovha a va tekaka hakona? Naswona loko hi endla tano hi ta vuyeriwa njhani?
NDLELA LEYI YEHOVHA A KU TEKAKA HA YONA KU TSANA KA VANHU
3. I yini lexi nga khumbaka ndlela leyi hi va tekaka ha yona lava lavaka mpfuno evandlheni?
3 Hi hanya emisaveni leyi vanhu va anakanyaka leswaku loko swilo swi ta ku fambela kahle u fanele u va wa ha ri muntshwa naswona u ri ni matimba. Vo tala va endla xin’wana ni xin’wana leswaku va kuma leswi va swi lavaka, hakanyingi va nga ri na mhaka ni ndlela leyi lava tsaneke va titwaka ha yona. A wu amukeleki mukhuva wolowo, kambe hi nga ha sungula ku va ni langutelo ro biha hi nga swi xiyi malunghana ni lava lavaka mpfuno nkarhi na nkarhi, hambi ku ri evandlheni. Kambe hi nga va ni langutelo leri ringaniseriweke, leri fanaka ni ra Xikwembu.
4, 5. (a) Xifaniso lexi nga eka 1 Vakorinto 12:21-23 xi hi pfuna njhani ku twisisa ndlela leyi Yehovha a tekaka un’wana ni un’wana wa hina ha yona? (b) Hi nga vuyeriwa njhani loko hi pfuna lava tsaneke?
4 Hi nga twisisa ndlela leyi Yehovha a ku tekaka ha yona ku tsana ka vanhu eka xifaniso lexi kumekaka eka papila ro sungula ra Pawulo leri a ri ya eka Vakorinto. Eka ndzima 12, Pawulo u hi tsundzuxa leswaku ni xirho xa miri wa munhu lexi vonakaka xi tsane swinene xi ni ntirho. (Hlaya 1 Vakorinto 12:12, 18, 21-23.) Vanhu van’wana lava pfumelaka eka ku tihundzukela ka swilo va vule leswaku swirho swin’wana swa miri a swi laveki. Nilokoswiritano, leswi kumiweke loko ku endliwa ndzavisiso hi miri wa munhu swi kombise leswaku swirho swa miri leswi tshameke swi tekiwa swi nga pfuni nchumu entiyisweni swi endla ntirho wa nkoka. * Hi xikombiso, van’wana a va kanakana loko swikunwana leswitsongo swi ri ni ntirho; kambe sweswi se swa xiyiwa leswaku swi endla leswaku miri wa hina hinkwawo wu nga tsekatseki loko hi yimile.
5 Xifaniso xa Pawulo xi kandziyisa leswaku swirho hinkwaswo swa vandlha ra Vukreste i swa nkoka. Sathana u susa vanhu xindzhuti, naswona u lava hi anakanya leswaku Yehovha a nga na mhaka na hina. (Yobo 4:18, 19) Kambe Yehovha u teka malandza yakwe hinkwawo, ku katsa ni lawa ma vonakaka ma tsanile, tanihi lama ‘lavekaka.’ Mhaka yoleyo yi fanele yi pfuna un’wana ni un’wana wa hina ku tsaka hi xiphemu lexi hi nga na xona evandlheni ra ka hina ni hi ku va xiphemu xa vandlha ra vanhu va Xikwembu emisaveni hinkwayo. Hi xikombiso, anakanya hi nkarhi lowu u tshambuluteke voko ra wena leswaku u pfuna mudyuhari la lavaka mpfuno. Swi nga ha endleka u boheke ku hunguta ndlela leyi u fambaka ha yona. Xana ku pfuna munhu un’wana a swi hetisisanga xikongomelo xa nkoka swi tlhela swi ku endla u tsaka? Loko hi pfuna van’wana ha tsaka hikwalaho ko va khathalela, naswona hi ya hi lehisa mbilu swinene, hi va ni rirhandzu lerikulu hi tlhela hi wupfa. (Efe. 4:15, 16) Tata wa hina la nga ni rirhandzu wa swi tiva leswaku vandlha leri tekaka swirho swa rona hinkwaswo swi ri swa nkoka, ku nga khathariseki ku tsana ka swona, ri kombisa leswaku ra ringanisela naswona ri ni rirhandzu.
6. Pawulo u ri tirhise njhani minkarhi yin’wana rito leri nge “tsaneke” ni leri nge “tiya”?
6 Lexi tsakisaka, loko Pawulo a tsalela Vakorinto, u tirhise rito leri nge “tsaneke” ni leri nge “tsana” loko a vulavula hi ndlela leyi vanhu lava nga riki vapfumeri a va va teka ha yona Vakreste va le minkarhini ya vaapostola a tlhela a kombetela eka ndlela leyi yena a a titeka ha yona. (1 Kor. 1:26, 27; 2:3) Loko Pawulo a vulavula hi vanhu lava a va ‘tiyile,’ a a nga tiyimiselanga ku endla Vakreste van’wana va titwa va tlakukile. (Rhom. 15:1) Ku ri na sweswo, a a vula leswaku Vakreste lava nga ni ntokoto swinene a va fanele va va lehisela mbilu lava nga siki dzimaka timitsu va tiya entiyisweni.
XANA HI FANELE HI CINCA NDLELA LEYI HI ANAKANYAKA HA YONA?
7. I yini lexi nga ha endlaka leswaku hi nga va pfuni lava lavaka mpfuno?
7 Loko hi pfuna “xisiwana,” hi tekelela Yehovha hi tlhela hi amukeleka eka yena. (Ps. 41:1; Efe. 5:1) Kambe, minkarhi yin’wana hi nga ha tshika ku pfuna vanhu lava pfumalaka hikwalaho ka leswi hi nga ni langutelo ro biha hi vona. Kumbe leswi hi nga tiyisekiki hi leswi hi faneleke hi swi vula, hi nga ha titwa hi khomiwa hi tingana ivi hi fambela ekule ni lava kokaka ku tika. Makwerhu wa xisati la vuriwaka Cynthia, * loyi nuna wakwe a n’wi sukeleke u ri: “Loko vamakwerhu va ku papalata kumbe va nga endli swilo hilaha a wu langutele leswaku vanghana lavakulu va ta endla hakona, swi nga ku twisa ku vava. Loko u langutane ni miringo, u lava ku va swin’we ni vanhu.” Davhida wa khale a a swi tiva leswaku swi njhani ku papalatiwa.—Ps. 31:12.
8. I yini lexi nga ta hi pfuna leswaku hi va ni ntwela-vusiwana swinene?
8 Hi ta va ni ntwela-vusiwana swinene loko hi tsundzuka leswaku van’wana va vamakwerhu lava rhandzekaka va tsanile hikwalaho ko langutana ni swiyimo swo tika—ku nga vi ni rihanyo lerinene, ku tshama endyangwini lowu swirho swin’wana swa wona swi nga riki Timbhoni kumbe ku va ni ntshikilelo wa mianakanyo. Siku rin’wana na hina hi nga ha tikuma hi ri exiyin’weni lexi fanaka. Loko va nga si nghena eTikweni leri Tshembisiweke, Vaisrayele lava a va ri swisiwana naswona va tsanile etikweni ra Egipta, va tsundzuxiwile leswaku a va nga fanelanga va ‘nonon’hwisa timbilu ta vona’ eka vamakwavo lava xanisekaka. Yehovha a a langutele leswaku va teka swisiwana tanihi leswi faneleke swi pfuniwa.—Det. 15:7, 11; Lev. 25:35-38.
9. Hi wihi nchumu wo sungula lowu hi faneleke hi wu endla loko hi pfuna lava nga ni swiphiqo? Kombisa.
9 Ematshan’weni yo avanyisa van’wana kumbe ku va sola, hi fanele hi va chavelela hi tlhelo ra moya lava langutaneke ni swiyimo leswi nga tsakisiki. (Yobo 33:6, 7; Mat. 7:1) Hi xikombiso: Loko munhu la vavisekeke loyi a a famba hi xithuthuthu a fika exibedlhele, xana madokodela ni vaongori va heta nkarhi va ri karhi va burisana hi leswaku xana ku nga ha va ku ri yena la vangeke mhangu yoleyo? Doo, va namba va n’wi pfuna. Hilaha ku fanaka, loko mupfumeri-kulorhi a tsanile hikwalaho ka swiphiqo swa yena, nchumu wo sungula lowu hi faneleke hi wu endla ku fanele ku va ku n’wi pfuna hi tlhelo ra moya.—Hlaya 1 Vatesalonika 5:14.
10. Xana vanhu van’wana lava vonakaka va tsanile va nga ha va va ‘fuwile eripfumelweni’ hi ndlela yihi?
10 Loko ho anakanyisisa hi xiyimo xa vamakwerhu, hi nga ha kuma leswaku a va tsananga nikatsongo. Anakanya hi vamakwerhu va xisati lava nga ni malembe yo tala va ri karhi va tiyisela ku kanetiwa hi vanuna va vona. Van’wana va nga ha vonaka va ri swisiwana naswona va tsanile, kambe xana a va kombisi ripfumelo lerikulu ni matimba ya moya? Loko u vona manana la nga yexe a ta eminhlanganweni nkarhi na nkarhi swin’we ni n’wana wakwe kumbe vana vakwe, xana ripfumelo ra yena ni ku tiyimisela ka yena a swi ku tsakisi? Naswona ku vuriwa yini hi vantshwa lava namarhelaka ntiyiso ku nga khathariseki nkucetelo wo biha wa le xikolweni? Ha swi xiya leswaku vanhu vo tano lava nga ha vonakaka va tsanile va nga ha va va ‘fuwile eripfumelweni’ ku fana ni lava nga exikarhi ka hina lava swilo swi va fambelaka kahle.—Yak. 2:5.
ANAKANYA HI NDLELA LEYI YEHOVHA A ANAKANYAKA HA YONA
11, 12. (a) I yini lexi nga ta hi pfuna ku anakanya hi ndlela leyi Yehovha a anakanyaka ha yona loko vamakwerhu va endla swihoxo? (b) Hi dyondza yini eka ndlela leyi Yehovha a tirhisaneke na Aroni ha yona?
11 Ha pfuniwa ku teka ku tsana ka van’wana hilaha Yehovha a ku tekaka hakona hi ku xiya ndlela leyi a ti tameleke ha yona timhaka loko a tirhisana ni malandza ya yena man’wana. (Hlaya Pisalema 130:3.) Hi xikombiso, loko a wu ri na Muxe loko Aroni a endle xifaniso xa rhole ra nsuku, xana a wu ta va u titwe njhani hi swivangelo leswi nga twaliki leswi Aroni a a tiyimelela ha swona? (Eks. 32:21-24) Kumbe xana a wu ta va u ri teke njhani langutelo ra Aroni loko a yingisele makwavo wa yena Meriyamu, ivi a sola Muxe hileswi a tekeke nsati wumbe? (Tinhl. 12: 1, 2) A wu ta va u endle yini loko Aroni na Muxe va tsandzeke ku dzunisa Yehovha loko A va humesela mati hi singita eMeriba?—Tinhl. 20:10-13.
12 Yehovha a a ta va a n’wi xupurile Aroni hi nkarhi wolowo hikwalaho ko endla swihoxo swoleswo. Kambe U swi xiyile leswaku Aroni a a nga ri munhu wo homboloka. Swi tikomba onge Aroni u pfumelele swiyimo kumbe nkucetelo wa van’wana leswaku wu n’wi tshikisa ku endla leswinene. Kambe a a swi pfumela swihoxo swa yena naswona a a seketela vuavanyisi bya Yehovha. (Eks. 32:26; Tinhl. 12:11; 20:23-27) Yehovha u hlawule ku languta swinene ripfumelo ra Aroni ni ku hundzuka ka yena. Hi yona mhaka endzhaku ka malembe yo tala, Aroni ni vatukulu vakwe a va ha tsundzukiwa tanihi vanhu lava chavaka Yehovha.—Ps. 115:10-12; 135:19, 20.
13. Hi nga yi kambisisa njhani ndlela leyi hi va tekaka ha yona vanhu lava vonakaka va tsanile?
13 Leswaku hi anakanya hi ndlela leyi Yehovha a anakanyaka ha yona, hi fanele hi kambisisa ndlela leyi hi va tekaka ha yona vanhu lava vonakaka va tsanile. (1 Sam. 16:7) Hi xikombiso, xana hi endla yini loko muntshwa a nga hlawuli vuhungasi byakwe hi vutlhari kumbe a ri ni langutelo ro biha? Ematshan’weni yo n’wi xopaxopa swinene, ha yini hi nga anakanyisisi hi leswi hi nga swi endlaka leswaku hi n’wi pfuna a kula hi tlhelo ra moya? Hi nga teka goza ro pfuna munhu la lavaka mpfuno, naswona loko hi endla tano hi ta ya hi n’wi lehisela mbilu swinene naswona ndlela leyi hi n’wi rhandzaka ha yona yi ta kula.
14, 15. (a) Yehovha u titwe njhani hi leswi Eliya a nga vangiki na xivindzi swa xinkarhana? (b) Hi nga dyondza yini eka leswi humeleleke Eliya?
14 Hi tlhela hi pfuniwa ku antswisa ndlela leyi hi va tekaka ha yona van’wana hi ku ringanisa mianakanyo ya hina ni leswi Yehovha a swi endleke loko malandza ya yena man’wana ma tshikilelekile emianakanyweni. Un’wana wa wona a ku ri Eliya. Hambileswi a tlhontlheke vaprofeta va Bali va 450 hi xivindzi, Eliya u balekile loko a twe leswaku Hosi ya xisati Yezabele a a lava ku n’wi dlaya. Endzhaku ko famba tikhilomitara ta kwalomu ka 150 a ya eBera-xeba, u ye endzeni-ndzeni ka mananga. Leswi muprofeta loyi a a karharisiwe hi riendzo rakwe laha dyambu a ri hisa swinene, u tshame ehansi ka murhi kutani a “kombela leswaku moya-xiviri wakwe wu fa.”—1 Tih. 18:19; 19:1-4.
15 Yehovha u titwe njhani loko a languta a ri etilweni kutani a vona muprofeta wakwe wo tshembeka a ri ni gome? Xana u fularhele nandza wakwe hikwalaho ka leswi a tshikilelekeke swa xinkarhana ni leswi a nga vangiki na xivindzi? Nikatsongo! Yehovha u swi vonile leswaku Eliya a a chuhile hiloko a rhumela ntsumi. Ntsumi yoleyo yi khutaze Eliya kambirhi leswaku a dya swakudya. Hikwalaho, riendzo ra yena a ri nga ta “[leha] ngopfu ku tlula matimba ya [yena].” (Hlaya 1 Tihosi 19:5-8.) Yehovha u yingise muprofeta loyi wa yena kutani a n’wi nyika mpfuno lowu a a wu lava ni le mahlweni ka ku va Yehovha a n’wi nyika swiletelo.
16, 17. Hi nga yi tekelela njhani ndlela leyi Yehovha a n’wi khathaleleke ha yona Eliya?
16 Hi nga xi tekelela njhani Xikwembu xa hina lexi khathalaka? A hi fanelanga hi hatlisela ku nyika vanhu xitsundzuxo. (Swiv. 18:13) Swi nga antswa leswaku hi rhanga hi va kombisa ntwela-vusiwana vanhu lava nga ha anakanyaka leswaku a va “xiximeki ngopfu” hikwalaho ka swiyimo swa vona. (1 Kor. 12:23) Endzhaku ka sweswo hi ta swi tiva leswi va swi lavaka hakunene kutani hi ta kota ku va pfuna.
17 Hi xikombiso, anakanya hi Cynthia loyi se hi vulavuleke ha yena, loyi nuna wakwe a n’wi siyeke ni vana vakwe vambirhi va vanhwanyana. Va tikume va ri voxe. Timbhoni letin’wana ti va pfune njhani? U ri: “Endzhaku ka loko hi ti bele riqingho hi ti byela leswi humeleleke, ti fike endlwini ya hina ku nga si hela ni timinete ta 45. A ti ri karhi ti rila. A ti nga hi siyi hi ri hexe eka masiku mambirhi kumbe manharhu yo sungula. Leswi a hi nga dyi hi ndlela leyi faneleke naswona a hi karhatekile, ti hi tekile ku ringana nkarhi wo karhi.” Swi nga ha endleka leswaku sweswo swi ku tsundzuxa leswi Yakobo a swi tsaleke a ku: “Loko makwenu a swerile naswona a pfumala swakudya leswi ringaneke swa siku, kambe un’wana wa n’wina a ku eka yena: ‘Famba hi ku rhula, u kufumela, u xurha,’ kambe a nga n’wi nyiki swilaveko swa miri wa yena, swi pfuna yini ke? Xisweswo, na rona ripfumelo, loko ri nga ri na mintirho, ri file hi vurona.” (Yak. 2:15-17) Hikwalaho ka nseketelo wa vamakwerhu volavo, Cynthia ni vana vakwe va vanhwanyana va kume matimba yo teka vuphayona bya nkarhinyana endzhaku ka tin’hweti ta tsevu ku humelele mhaka yoleyo yo vava.—2 Kor. 12:10.
VO TALA VA VUYERIWA
18, 19. (a) Hi nga va pfuna njhani lava tsaneke? (b) I vamani va vuyeriwaka loko hi pfuna lava titwaka va tsanile?
18 Swi nga ha endleka wa swi tiva leswaku swi teka nkarhi ku hlakarhela loko u vabye nkarhi wo leha. Hilaha ku fanaka, Mukreste loyi a tsanisiweke hi swiphiqo swakwe kumbe swiyimo swo tika swinene swi nga ha n’wi tekela nkarhi wo leha ku tlhela a hlakarhela hi tlhelo ra moya. I ntiyiso leswaku swi nga ha lava leswaku mupfumeri-kulorhi a tiyisa ripfumelo rakwe hi ku va ni dyondzo ya munhu hi yexe, hi ku khongela a tlhela a endla mintirho yin’wana ya Vukreste. Kambe xana hi ta n’wi lehisela mbilu a kala a hlakarhela? Naswona loko a ri karhi a hlakarhela, xana hi ta n’wi kombisa rirhandzu? Xana hi ta tikarhatela ku pfuna lava tsaneke leswaku va titwa va ri va nkoka naswona va swi vona leswaku ha va rhandza?—2 Kor. 8:8.
19 A hi fanelanga hi rivala leswaku loko hi ri karhi hi seketela vamakwerhu, hi ta kuma ntsako lowu hi nga wu kumaka ntsena loko hi nyika van’wana. Hi tlhela hi hlakulela ntwela-vusiwana ni ku lehisa mbilu. Kambe ku ni vuyelo byin’wana. Vandlha hinkwaro ri ta kombisa rirhandzu. Xa nkoka swinene, hi ta va hi tekelela Yehovha, loyi a tekaka vanhu hinkwavo va ri va risima. Hinkwerhu hi ni swivangelo leswi twalaka swo yingisa xikhutazo xo “pfuna lava tsaneke.”—Mint. 20:35.
^ ndzim. 4 Ebukwini yakwe leyi nge The Descent of Man, Charles Darwin u vule leswaku ku ni swirho swo hlayanyana swa miri “leswi nga pfuniki nchumu.” Un’wana wa vaseketeri va dyondzo yakwe u vule leswaku a ku ri ni “swirho leswi nga tirhiki nchumu” swo tala emirini wa munhu, ku katsa na appendix ni thymus.
^ ndzim. 7 Vito ri cinciwile.


text:
LESWI BIBELE YI SWI VULAKA
Ku Khensa
Ku khensa swa vuyerisa swinene, swi endla leswaku vanhu va tshama va tsakile ni ku va ni rihanyo lerinene. Vanhu va fanele va kombisa mfanelo leyi siku ni siku.
Ku khensa swi nga ku pfuna njhani?
LESWI MADOKODELA MA SWI VULAKA
Nhlokomhaka yin’wana leyi a yi tsariwe eka phephahungu ra Harvard Mental Health Letter yi te: “Ku khensa swi fambisana ni ntsako. Ku tlhela ku endla leswaku munhu a titwa a tsakile, a tsundzuka swilo leswinene, a va ni rihanyo lerinene, a kota ku tiyisela maxangu ni ku va ni vuxaka lebyinene ni vanhu van’wana.”
LESWI BIBELE YI SWI VULAKA
Bibele yi hi khutaza leswaku hi hlakulela mfanelo ya ku khensa. Muapostola Pawulo loyi a hi vekeleke xikombiso lexinene loko swi ta emhakeni leyi, u tsale a ku: “Tikombeni mi ri ni ku nkhensa.” Hi xikombiso, u ‘nkhense Xikwembu nkarhi hinkwawo,’ hikwalaho ka leswi vanhu vo tala a va amukela rungula rakwe. (Vakolosa 3:15; 1 Vatesalonika 2:13) Leswaku munhu a tshama a tsakile swi lava leswaku a va loyi a khensaka minkarhi hinkwayo. Ku endla tano, swi endla leswaku hi nga vi na mavondzo ni xikhomela, ku nga mikhuva leyi nga hi hetelaka ntsako ni ku endla leswaku vanhu va nga hi rhandzi.
Muvumbi wa hina u hi vekele xikombiso lexinene hi ku va la khensaka hambi ku ri eka vanhu lava ngo va ntshuri. Vaheveru 6:10 yi ri: “Xikwembu a xi pfumali ku lulama lerova xi nga rivala ntirho wa n’wina ni rirhandzu leri mi ri kombiseke hikwalaho ka vito ra xona.” Muvumbi wa hina u swi teka tanihi nchumu wo biha loko munhu a nga khensi.
“Tsakani minkarhi hinkwayo. Nkhensani mayelana ni hinkwaswo.”
—1 Vatesalonika 5:16, 18.
Ku khensa swi nga hi pfuna njhani leswaku hi kota ku hanyisana ni vanhu van’wana?
VUYELO BYA KU KHENSA
Ku nga khathariseki leswaku hi nyikiwe nchumu wo karhi kumbe ku pfuniwa hi swilo swo karhi, loko hi khensa swi humba embilwini, swi endla leswaku munhu loyi a hi nyikeke nchumu wa kona kumbe ku hi pfuna a titwa a ri wa nkoka. Hambi ku ri vanhu lava hi nga va tiviki, va tsaka loko hi va khensa endzhaku ka loko va hi pfune hi swo karhi.
LESWI BIBELE YI SWI VULAKA
Yesu Kreste u te: “Hanyani hi ku nyika, kutani vanhu va ta mi nyika. Va ta chela eswifuveni swa n’wina mpimo lowunene, lowu gandliweke, lowu hlunguhliweke ni lowu khapakhapaka.” (Luka 6:38) Xiya xikombiso xa Rose, loyi a nga twiki wa le Vanuatu ku nga xihlala lexi kumekaka eSouth Pacific.
Rose a va kona eminhlanganweni ya Timbhoni ta Yehovha kambe a nga vuyeriwi ngopfu hileswi a nga ri tivi ririmi ra mavoko naswona evandlheni rero a ku nga ri na loyi a ri tivaka. Loko vatekani lava a va kota ku toloka ririmi ra mavoko va endzele vandlha rero, va xiye xiphiqo lexi kutani va sungule tlilasi yo dyondzisa ririmi ra mavoko. Rose u ma khensile matshalatshala wolawo. U te: “Ndzi tsakile leswi ndzi nga ni vanghana vo tala lava ndzi rhandzaka.” Vatekani lava va tsaka swinene loko va n’wi twa a khensa ni ku vona ndlela leyi a hlamulaka ha yona eminhlanganweni. Rose u tlhela a tlangela matshalatshala lawa van’wana va ma endleke yo dyondza ririmi ra mavoko leswaku va kota ku vulavula na yena.—Mintirho 20:35.
‘Loyi a nyikelaka ku nkhensa ku va xitlhavelo xakwe u vangamisa Xikwembu.’—Pisalema 50:23.
U nga yi hlakulela njhani mfanelo ya ku khensa?
LESWI BIBELE YI SWI VULAKA
Leswi hi swi ehleketaka swi fambisana ni ndlela leyi hi titwaka ha yona. Davhida loko a khongela eka Xikwembu u te: “Ndzi anakanyisise hi ntirho wa wena hinkwawo; ndzi hambete ndzi anakanyisisa hi ntirho wa mavoko ya wena hi ku tirhandzela.” (Pisalema 143:5) Davhida a a khensa swi huma embilwini. Ku anakanyisisa hi mitirho ya Xikwembu hi swona leswi endleke leswaku a hlakulela mfanelo ya ku khensa, ku nga mukhuva lowu a wu sunguleke loko a ha ri ntsongo.
Bibele yi hi khutaza yi ku: ‘Swilo swin’wana ni swin’wana swa ntiyiso, leswi rhandzekaka, leswi ku vulavuriwaka kahle ha swona, swa vunene ni leswi dzunekaka, hambetani mi xiya swilo leswi.’ (Vafilipiya 4:8) Marito lama nge “hambetani mi xiya swilo leswi” ma kombisa leswaku hi fanele hi anakanyisisa, ku nga mukhuva lowu nga hi pfunaka leswaku hi va ni mfanelo ya ku khensa.
“Mbilu ya mina yi ta anakanyisisa hi swilo swa ku twisisa.”—Pisalema 49:3.


text:
INDONESIA
Phayona Leri Nga Ni Xivindzi
André Elias
U VELEKIWE HI 1915
U KHUVURIWE HI 1940
MATIMU YAKWE HI KU KOMISA Phayona leri nga ni xivindzi leri yimeke ri tiya ku nga khathariseki ku konanisiwa ni minxungeto.
HI NKARHI wa Nyimpi ya Vumbirhi ya Misava, Makwerhu Elias ni nsati wakwe Josephine, a va yime emahlweni ka valawuri va le Sukabumi, le West Java, entsindza wa Kempeitai, ku nga masocha lama chaviwaka ya Majapani. Ku rhange ku konanisiwa André. U tlhaviwe hi swivutiso swo tala swo tika. “Timbhoni ta Yehovha i vamani? Xana u lwisana ni mfumo wa Majapani? Xana u nhlori?”
André u te: “Hi malandza ya Xikwembu xa Matimba Hinkwawo naswona a hi endlanga nchumu xo biha.” Ndhunankulu yi teke savula ekhumbini ivi yi ri tlakusela ehenhla.
Yi huwelerile yi ku: “U ta ku yini loko ndzo ku dlaya sweswi?” André u korhamisele nhloko etafuleni kutani a khongela hi mbilu. Endzhaku ko miyela nkarhi wo leha, ndhunankulu yi hlekele ehenhla. Kutani yi te, “U ni xivindzi!” Hiloko yi vitana Josephine. Loko leswi a swi hlamuleke swi fambisana ni leswi vuriweke hi André, ndhunankulu yi huwelerile yi ku: “A mi tinhlori. Humani mi famba!”
Endzhaku ka tin’hweti to hlayanyana, André u hehliwe hi “vamakwerhu va mavunwa” ivi a pfaleriwa ekhotsweni. (2 Kor. 11:26) Ku ringana tin’hweti to hlayanyana, a a hanya hi swakudya leswi a a swi rholela emugerhweni wa le khotsweni. Valanguteri va khotso va tsandzekile ku endla leswaku a landzula ripfumelo rakwe. Loko Josephine a n’wi endzela, u n’wi hlevele a ri endzeni ka xitokisi a ku: “U nga vileli. Hambiloko vo ndzi dlaya kumbe va ndzi ntshunxa, ndzi ta tshama ndzi tshembekile eka Yehovha. Swa antswa va ndzi humesa ndzi ri ntsumbu ematshan’weni yo landzula ripfumelo ra mina.”
Endzhaku ko heta tin’hweti ta tsevu ekhotsweni, André u tiyimelerile emahlweni ka Huvo leyi Tlakukeke ya le Jakarta naswona u ntshunxiwile.
Endzhaku ka malembe ya kwalomu ka 30 mfumo wa le Indonesia wu tlhele wu yirisa ntirho wa Timbhoni ta Yehovha, gqweta ra le mugangeni wa Manado, eNorth Sulawesi, ri vitane André leswaku a ta ehofisini ya rona. Kutani ri n’wi vutise ri ku: “Xana wa swi tiva leswaku Timbhoni ta Yehovha ti yirisiwile?”
André u te, “Ina, ndza swi tiva.”
Ri vutisile ri ku, “Xana u tiyimiserile ku cinca vukhongeri bya wena?”
André u korhamile ivi a tiba xifuva. U vule hi rito ra le henhla a ku, “Hambi ko ba lexi dumaka, a ndzi nge cinci vukhongeri bya mina.”
Gqweta ra le mugangeni wolowo ri tshike André a famba naswona a ra ha tlhelanga ri n’wi karhata.
André u fe hi 2000 a ri ni malembe ya 85, endzhaku ko phayona malembe ya kwalomu ka 60 hi ku hiseka.


text:
AUGUST 5, 2013
UNITED STATES
Timbhoni Ti Sungula Ku Aka Ntsindza Lowuntshwa Wa Misava Hinkwayo eWarwick, Le New York
NEW YORK—Timbhoni ta Yehovha ti sungule ximfumo ku aka ntsindza lowuntshwa wa misava hinkwayo eWarwick, le New York hi Musumbhunuku, July 29, 2013 endzhaku ka loko ti kume mpfumelelo eka vatirhela-mfumo va kwalaho.
Hi Ravunharhu, July 17, Huvo yo Pasisa Tipulani ta Miako ya le Dorobeni ra Warwick yi pasise pulani ya ntsindza lowuntshwa wa misava hinkwayo wa Timbhoni, ku nga mpfumelelo wo hetelela lowu a ti wu lava leswaku ti sungula ku aka. Timbhoni ti kume mpfumelelo lowu endzhaku ka malembe ya mune ti xave ndhawu leyi ya le Warwick hi July 17, 2009. Endzhaku ka loko Timbhoni ti kume mpfumelelo wa tona wo sungula wa leswaku ti aka hi Ravuntlhanu, July 26, ti lo namba ti sungula ku lunghiselela ndhawu yoleyo ti nga ta aka eka yona ni ku cela masungulo ya muako hi Musumbhunuku, July 29.
Ku tiyimisela ka Timbhoni ku aka muako lowu nga ta ka wu nga onhi mbango, hi swona swi endleke leswaku huvo yo pasisa tipulani ta miako ya le dorobeni yi ti nyika mpfumelelo. Hi xikombiso, ku endliwe matshalatshala ya leswaku ku vekeriwa nchumu lowu nga ta sivela nkhukhulo wa misava lowu wu nga ta tlhela wu sirhelela swiharhi swo tanihi tinyoka leswaku ti nga ngheni laha ku akiwaka kona.
Richard Devine, muvulavuleri wa Timbhoni u te: “Swa tsakisa swinene ku hambeta hi tirhisana ni vatirhela-mfumo va le dorobeni ra Warwick ni ku ya emahlweni ni ntirho wo aka. Mpfumelelo lowu hi wu kumeke eka huvo yo pasisa tipulani ta miako ya le dorobeni wu hi pfunile swinene eka makungu yo rhurhisa ntsindza wa hina wa misava hinkwayo eBrooklyn yi ya eWarwick.” Enrique Ford na Nkulukumba Devine, lava nga swirho swa komiti yo aka ya Timbhoni va engetele va ku: “Ku kuma mpfumelelo lowu wo aka hi July a ku ri xiendlakalo xa nkoka lexi fambisanaka kahle ni pakani ya hina ya ku heta ku aka hi malembe ya mune.”
Eku sunguleni, ndhawu leyi a yi ri ya Khampani ya International Nickel leyi a yi yi tirhisela mintirho yo hambana-hambana, yo tanihi hofisi-nkulu, ndhawu yo endla ndzavisiso ni ya nhluvukiso ku sukela hi 1960 ku fikela hi 1987. Endzhaku ka malembe ya mune yi nga ri ku tirhisiweni, King’s College yi yi xavile hi xikongomelo xo yi endla kholichi. Kambe makungu wolawo a ma ha humelelanga, kutani yi tshame malembe lama tlulaka 20 yi nga tirhisiwi ku fikela laha Timbhoni ti nga yi xava hi 2009.
Media Contact(s):
International: J. R. Brown, Office of Public Information, tel. +1 718 560 5000


text:
1Khavbo avbo, nyi di wona dzingilzi dzina dza Nungungulu na dzi emide mu dzikhonani dza dzina nya litigo, na si pharide maphuvbo ya mana nya litigo, gasi Liphuvbo li si furugedzi tigoni, ni matini ya phwani ambari misimboni. 2Nyi di wona gambe yimbe ngilozi ya Nungungulu yi nga bani yi guta khu khuga-dambo, na yi pharide gifungo gya Nungungulu nya guvbanye. Yi di ganela khu tshivba ni tshivba, yi embela dzingilozi dza dzina edzi Nungungulu a nga dzi ningago tshivba nya gusasele mafu ni yiphwa, khiyo: 3"Mu nga saselini litigo, ambari yiphwa, ni misimbo, na hi si gu lovi gifungo mu siwomboni nya sithumi sa Nungungulu wathu." 4Khavbo avbo, nyi di pwa tengo nya vale va nga bani va lovidwe gifungo: lizana ni magumi mana na mana mazana nya mazana (144.000) nya vathu va lumbago mahundzu yatshavbo nya sanana sa Israeli: 5Nya lihundzu la Judha adiri lizana ni magumi mavili mazana (12.000) avo va nga bani va lovidwe gifungo; nya lihundzu la Rubheni, adiri lizana ni magumi mavili mazana; nya lihundzu la Ghadhe, adiri lizana ni magumi mavili mazana; 6nya lihundzu la Aseri, adiri lizana ni magumi mavili mazana; nya lihundzu la Nafitali, adiri lizana ni magumi mavili mazana; nya lihundzu la Manase, adiri lizana ni magumi mavili mazana; 7nya lihundzu la Simioni, adiri lizana ni magumi mavili mazana; nya lihundzu la Levhi, adiri lizana ni magumi mavili mazana; nya lihundzu la Isakari adiri lizana ni magumi mavili mazana; 8nya lihundzu la Zabhuloni, adiri lizana ni magumi mavili mazana; nya lihundzu la Josefe adiri lizana ni magumi mavili mazana; nya lihundzu la Bhenjami, adiri lizana ni magumi mavili mazana. 9Hwane nya isoso nyi di wona mwandra nya wungi ngudzu nya vathu nya mayigo, mahundzu, mafumbu, malimi yatshavbo, a gu mwalo muthu a dzi kodzago gu wu saya. Va di emide mbeli nya gikhalo nya wufumu ni mbeli nya Nvutana, na va ambade dzingandzu nya gu age, va phara migindru mandzani. 10Va di gu huwelela khu tshivba khavo: "Guvbanyisa ga gu lumba Nungungulu wathu,a khadego vbagikhalotunu nya wufumu, gambe gwa gu lumba Nvutana." 11Dzingilozi dza Nungungulu dzatshavbo dzi nga bani dzi randrede gikhalo nya wufumu, madhota ni sirengo sa sina, dzi di khidzima mbeli nya gikhalo nya wufumu si gu khozela Nungungulu, khidzo: 12"Amen! Rungudzo ni gidhumo ni guti ni gubonga ni wuzundzo ni wufumu ni tshivba sa gu lumba Nungungulu wathu kala gupindruga. Amen!" 13Moyo nya madhota a di khusedza lito a nyi wudzisa, khuye: "Ava va nga ambala dzingandzu nya gu age khu vamani, na va guta khu hayi?" 14Nyi di mu hakha kheni: "Pfhumu yangu, uwe khuwe u dzitigo!" Khavbo avbo, a di nyi tshamusela, khuye: "Ava khu vale va tago khu mu sigaradzoni nya sikhongolo, vale va nga handzago dzingandzu dzawe va dzi agisela novbani nya Nvutana. 15Khiso si va girago va manega mbeli nya gikhalo nya wufumu wa Nungungulu, va mu thumela wutshigu ni mihani nyumbani gwaye. Wule a khadego vbagikhalotunu nya wufumu a na va vhikela khu mwedzi waye. 16Gima kha va na pwa gambe ndzala ni lidora, lihani ni lithonga gima kha si na va sanisa gambe. 17Kholu Nvutana yi guromo vbagikhalotunu nya wufumu khiyo yi va havisago, yi va yisa namboni nya mati nya womi. Nungungulu a na va bavbula marongo yawe yatshavbo."
Copyright
Learn More


text:
1Ene a wombile kambe ka vagondiswa vakwe txidinganiso txiya: “A titi ho mthu wa tithomba, a nga ti ni muwoneleti wa m'ti wakwe. Se mamoyo a to ya mangalelwa masoni ka nyamne wa tithomba, va txi khona wa hangalasela thomba yakwe. 2Se nyamne a to mu dhana a txi khene kwakwe: ‘Nda txani ti ni ti pfako ngu mhaka yako kani? Hinga txhamusela mhaka ya mthumo wako, nguko khu na mbi swa u txi maha muwoneleti wa simaha sangu.’ 3Se muwoneleti a to pimisa mbiluni kwakwe a txi khene: ‘Ni na txani kuwa, ngako mkoma wangu a ni humisako ha mthumoni? Kudima kha ni si koti, kutsimbila ni kombela, ka ni thela tingana. 4Na ti ziva ati ni no maha, kasiku ni txi mana wo ni amukela mtini kwakwe, mbimo yi ni no humiswa mthumoni.’ 5Ngako a di dhanile votshe va va nga ti txenekile ka mkoma wakwe, a to womba ka wo khata a txi khene: ‘I mtengo muni u nga txeneka ka mkoma wangu kani?’ 6Se ene a ti khene: ‘Dizana da mipimo ya mtona.’ Ene a to khene kwakwe: ‘Kuluveta u txi khalahatsha, u txi bhala ku i mtxhanu wa makumi a mipimo.’ 7Senikoko a nje khene ka mmwane: ‘Awe-ko, i ntengo muni u nga txeneka?’ Ene a xamute a txi khene: ‘Dizana da mipimo ya fulaho.’ Muwoneleti a to khene kwakwe: ‘Teka diphepha dako u txi bhala ku i mtxhanu wa makumi ni mararu.’ 8Ngu konaho, nyamne wa tithomba a xamate wutxhari wa muwoneleti wule wo biha, ngukusa vanana va ditiko diya va txharihile ngutu amu ka kuthumisana ni va ka kwawe kupinda vanana va liwoningo. 9“Ngu toneto, na mi gela ku khani: Thathani vandoni ngu thomba yo mbi lulama, kasiku, mbimo yi mi no gumelwa, vona va na mi amukela tinyumbani ka wutomi wo mbi guma. 10Awu i ku wo thembeka ka sa sidotho, a na va i di wo thembeka kambe ni ka sa singi; ani wu i ku txidambu ka sa sidotho ngutu, njidambu kambe ni ka sa singi. 11Ngu toneto, ngako mi sa ziva kumaha vo thembeka amu kuxayisani ka txuma txi i ku singa txa txinene, mi na si kotisa ku txani kumahwa vaxayisi va sile i ku sa sinene kani? 12Ngako mi di tandekile kuva vaxayisi vo thembeka ka si i ku sa vane, i mani a no mi ninga asi i ku sanu kani? 13“A walo wu a si kotako kuthumela vakoma vambidi: Nguko mwendo a na nyenya mmweyo, a txi randa mmwane; mwendo a na namarela ka mmweyo, a txi kanyisa mmwane. Kha mi na ku si kota kuthumela Txizimu ni tithomba ta mafu.” 14Vafarisi va i ku vathu va makolo ni male, va ti ti engisa totshe timhaketo, se ve mu seka. 15Ene a ti khene kwawe: “I di anu, mi ti maha valulami masoni ka vathu, kambe Txizimu txa ti ziva timbilu tanu; nguko atxi txi nga guleka masoni ka vathu, i manyala masoni ka Txizimu. 16“Mlayo ni tigondo ta Vaprofeti ngu sona si nga txi thuma kala kuza e hoka Johane Mubhabhatisi; kukhukhela konako, Evhangeli ya Mfumo wa Txizimu ya txhumayelwa, se mmweyo ni mmweyo wa ti karata kufela kuwulela ka wona ngu mtamo. 17“Ta hehuka ti ta ku nzuma ni mafu si txi nyamalala, kupinda kuwa hahatshi hambi txisesana tximwetxo txa Mlayo. 18“Wuhi ni wuhi a lekako msikati wakwe e teka mmwane, wa maha wugango; se awu a tekako wu a nga lekwa ngu mkatakwe, wa maha wugango. 19“Ku titi ho mthu i nga ti nyatithombe, awu a nga txi ambala tinguwo ta masilika o bhilivila ni linya ya lisima ngutu, a txi dya sa kutshamba otshe masiku. 20Se ku ti ni txisiwana, txi nga ti dhanwa ku i Lazaro, awu a nga txi zumba ha txikeni ka wule wa tithomba, a di tate ngu mazuku a silonda. 21A titi navela kukhura ngu maruru awa ma nga txi wa ngu ha mezani ka nyatithombe. Hambi timbwa ti txi ta ti ta danzela silonda sakwe. 22Se ti mahekile ti to txisiwana txile txi fa, txi tekwa ngu tingelozi, txi yiswa ha khanani ka Abrahamu. A to fa nene nyatithombe, se a txi kelelwa. 23“Se ngako a di wuzumbeloni ka vafi, hagari ka sixaniso, a to gula maso a txi wona Abrahamu a di kule, ni Lazaro a di mu singarete ha khana kwakwe. 24Konaho a to kwangula a txi khene: ‘Tata Abrahamu, ni size u txi rumela Lazaro, a txi nakanisa tshoka ya litiho ngu mati, a txi ta ni timula lidimi, nguko na xaniswa ngutu ha mdhikilani hawa ka mndilo.’ 25Abrahamu a xamute a txi khene: ‘Mwanangu, alakanya ti to awe u amukete mathomo ako kuhanyani kwako, aniko Lazaro ene a amukete sixaniso; se konkuwa ene wa mana kuruliswa mbilu, aniko awe wa mana sixaniso. 26Hahanze ka toneto kambe, kuna ni mkova wa kuhokoma ngutu hagari kwanu ni nathu, se ngu konaho, ava va lavako kutshawunyeta va txi ta kheyo kwanu kha va na ku si kota, hambi anu kheyo kha mi na ku si kota kutshawunyeta mi txi ta kheno kwathu.’ 27“Kambe ene a engetile a txi khene: ‘Tata, na ku kombela, hambi keto, rumela Lazaro, e tsula mtini ka tate wangu, 28Nguko nina ni mtxhanu wa vanathu. A ne ya va laya, kasiku va si tiswi ka wukhalo wuwa wa mixaniso.’ 29Aniko Abrahamu a xamute a txi khene: ‘Vona vana ni mlayo wa Mosi ni tigondo ta Vaprofeti, va na va engise.’ 30Kambe ene a ti khene: ‘Lambi, tata Abrahamu, aniko idiku wo tsula mmweyo wa vava va nga fa, a txi va yela, vona va ndina hunduluka.’ 31Aniko Abrahamu a mu xamute ku khene: ‘Ngako va si engisi mlayo wa Mosi ni tigondo ta vaprofeti, hambi idiku wo wuka mmweyo wa vafi, kha va na mbi hunduluka.’ ”
Copyright
Learn More